
REDAKSJONELLE NOTER 


FANTASIEN OG TROEN 


Har troen og forkynnelsen mistet fantasien? Det betyr i 


så fall tapet av en av de livligste medarbeidere i menneskenes 


sinn. 


Vi er blitt nøkterne. Vi har forlengst opdaget at fantasien 
er noget meget farlig. Dens store saler er derfor rømmet, Vi 


har innrettet oss på det jevne. Vår opgave lå i å begrense oss 


til det vesentlige. Vi måtte derfor la alle de ting ligge som der 


ikke kunde sies noget helt virkelighets-sikkert om. Hvordan 


er f. eks. det i det evige liv? Unødvendig å vite, svarer vi: 


Hovedsaken er at vi vinner det. Og dertil trenges alene Kri- 
stus, derimot ikke at vi bare forestiller oss noget om evigheten. 
Hvor bor Gud?, spør barnet. Vi voksne vet nu at det er naivt 


å tenke sig en over-etasje i æteren, — Gud er allesteds, det vil 


vil si at hans «bolig» er billedløs, den er tabu for vår fantasi. 


Alt dette er jo uimotsigelig riktig. Men det betyr avskjærin- 
gen av tusenvis av troens forbindelseslinjer med sinnets Dbe- 
skjeftigethet. Når menneskene ikke behøver tenke på noget 
bestemt, altså i deres automatiske hverdagsliv så vel som i 


E deres hviletid, folder fantasien sig ut og optar dem. Ja, også 
de ting som skal riktig ta dem i virkelighetens verden, har en 


glorie av fantasi over sig. Der hvor deres fantasi er, der er 


deres lengsel. Fantasien strør sitt gull over alt det vi dypest 
har kjær. Derfor bestemmer fantasien så ofte også selve 
- jengslen. Dermed igjen virkeligheten. Det som vi leker med 
i billedflukt, det vokser jo også — om enn bare en smule, så 
dog i lengden mange små steg — inn i vår virkelighet og i vår 
«vilje. 


Det som har besatt et menneskes fantasi, har derfor et godt 


tak på ham. Ja, man kan si: har du erobret et menneskes fan- 
 tasi, så har du ham. Det som aldri er i en manns fantasi, er 

heller ikke levende virkelighet for ham, ikke retningsgivende 
virkelighet, bare død prosa. Hvad betød det at folkefantasien 
lekte med himmelbilledene og evighetslivet, — hvad betød denne 
og de mange andre kilder som sprudlet bare der blev rørt ved 
dem? Betød det at religionen blev drøm og dikt og uvirkelig- 
het? Det betød at virkeligheten også hadde sitt fantasilekens 
stadion — og vendte styrket tilbake derfra til hverdagens 
kamper. ; 

Naivt — sier vi: For vi er stålets barn. Vi slagger vekk 
alt av vår livsanskuelse og vår tro som ikke er stålblank nøk- 
ternhet. Resignasjon er vår stolthet. 

Men alt liv har jo en krans av lek; alt liv har sin gyldne 
naivitet. Ellers blir det hele snusfornuft. Hvem har til sist 
den sanneste virkelighet — snusfornuften eller naiviteten? 

Eller er kanskje det moderne liv i sine høieste former kom- 
met ut over det å «leke» slik? 

At kunsten ikke er annet enn lek, det får vi innrømme. De 
ferreste tenker imidlertid på lekens plass i videnskapen. Slag- 
ordet lyder nettop nu: ingen blir forsker uten fantasi. Fanta- 
sien holder på å ta sin mon igjen på alle områder, og nettop 
på de «høieste.» 

Hvad er det dessuten folk på gaten er optatt av? Vi bør 
ikke overse at når kino og magasiner, moter og sport har tatt 
makten i folkelivet og aldeles har distansert f. eks. kunnskaps- 
trang og politikk, så er det fordi de kan beskjeftige fantasi- 
livet. 

Nogen rester er der nok tilbake hos kirken, nogen enklaver 
for sjelens frie billedverden, men også kirken holder på å bli 
som en montre av loddrette, farveløse vegger, respektert kan- 
skje, men forbisett til fordel for alt det som funkler av for- 
underlighet. 

Hvad er det som har gitt julen en slik makeløst bred makt 
over folkegemyttet? Er det ikke dens tusener av fantasitrå- 
der til hjertets skjulte gjemmer? Disse tråder har gitt kristen- 
dommen et feste i sinnenes lek i det dype som er det daglige, 
— og hvem vet hvad det har betydd for selve troen? Folke- 
livet i dets yrende mangfold bestemmes av slikt. Avskaff alle 
tradisjoner med lys og graner og stjerner og gaver og hilsener 
og klokkeklang og hånd-i-hånd rundt et tre, og sett istedet bare 


t 

et ribbet faktum, — så er selve faktum ikke lenger noget fak- 


tum for menneskebarna. 
Men det burde kunne være det, knurrer vi. — Burde eller 


ikke burde, hvem bestemmer loven for livet? Livet har byg- 
get sig en lønngang mellem fantasi og virkelighet. Den sunde 
naivitet forveksler aldri de to, men de får lov å leve i hemme- 
lighetsfull kraftutveksling. 

Om nu så er — må da iallfall ikke kirken overlate denslags 
til de andre obskure retninger? Dette er vel i stor utstrekning 
alt skjedd. Derfor gror slike retninger også så frodig midt i 


en ellers stålbunden verden. Hvorfor har teosofi og spiritisme, 


Westends spåkoner, milleniets daggry, adventister og pinse- 
venner — sans comparison forøvrig —, hvorfor har de slik 
soppartet vekst i nøkternhetens tidsalder? De har noget å be- 
sette fantasien med! Kirken alene ribber sig stadig og skjærer 
vekk tradisjoner og billeder. Engang hadde kirken en hele 
året og hele livet omspennende mangfoldighet av fantasifylde 
å skjenke menenskene. Nu har den snart bare fire vegger av 


nøktern preken og loddrette formaninger. 


Vi måtte visst igjennem dette. For der holdt på å skje en 
forveksling. Det holdt på å bli slik at man forla virkeligheten 
ut i fantasibilledene og vilde bygge på dem istedetfor på troens 
fjell. Så vi måtte vel igjennem en fantasiens krisetid. Men 
vi kan ikke bli i den. Vi må gjenvinne frimodigheten til fan- 
tasi også i troen og i forkynnelsen. Fantasien er livets hylle 
i skapelsens time. Det som ikke tør ha fantasi, tør heller ikke 
leve. Og vi er jo ikke bare Kristi tjenere, vi er sannelig også 


Guds barn. 

PSYKOANALYSE OG SJELESORG 


Av dr. RICHARD ERIKSEN. 


Skal vi sammenligne psykoanalyse med sjelesorg, må vi 
gjøre oss klart, at psykoanalysen er vokset frem av en ganske 
annen åndelig rot enn den kristne sjelesorg. Psykoanalysen 
er vokset frem av naturvidenskapen og dens åndelige innstil- 
ling. Den er ikke vokset frem av nogen religion enn si av 
kristendommen. Allikevel innebærer psykoanalysen en art 
sjelesorg, som dog blir av en meget begrenset beskaffenhet. 
For å forstå dette må vi huske på, at der i vestens åndshistorie 
har virket — og fremdeles virker — tre forskjellige åndelige 
grunn-impulser, som hver for sig i sine konsekvenser fører 
til en egen art av sjelesorg. Det er kristendommen, human- 
ismen og naturvidenskapen. For hver av disse åndsretninger 
blir menneskelivets mål meget forskjellig. Derfor må også 
deres sjelesorg bli forskjellig. 

Ifølge kristendommen er det menneskets bestemmelse å bli 
gjenfødt til et evig liv i Gud, en gjenfødelse — eller frelse og 
helliggjørelse —, som må komme ovenfra ved Guds åpen- 
baring og kraft. Kristendommen appellerer derfor til den reli- 
giøse trang i mennesket. For humanismen ligger menneskets 
bestemmelse i dets åndelige dannelse og fullkommengjørelse, 
i virkeliggjørelsen av et åndelig adelsskap i mennesket. Den 
må derfor appellere til den åndelige dannelses- og fullkommen- 
gjørelsestrang. Naturvidenskapen derimot er innstillet på å 
forutberegne og beherske alt det som skjer, ved hjelp av me- 
kanikken i tilværelsen. I sin praktiske anvendelse fører den 
derfor til en teknisk-mekanisk behandling av tingene og — 
hvor det går an — også av mennesket selv. Likesom natur- 
videnskapen på det materielle område har avfødt det mektige 
tekniske fremskritt, således fører den også på det sjelelige 
område til en «sjeleteknikk», basert på den mekaniske årsaks- 
sammenheng, som også i sjelslivet gjør sig gjeldende i stor 
utstrekning. Formålet for denne sjeleteknikk blir da «avpas- 

ning», en stadig større teknisk tilpasning av menneskene for 
deres ytre kår og deres jordiske gjerning. 

Vi ser at en forskjellig art av idealisme vil bestemme sjele- 
pleie eller sjelesorg innen disse tre retninger: i kristendommen 
en religiøs gjenfødelsesidealisme, i humanismen en åndelig 
fullkommengjørelsesidealisme, i naturvidenskapen en teknisk 
avpasningsidealisme. Vi kan si, at den av naturvidenskapen 
fremspringende avpasningsidealisme vil, at menneskene skal 
«ha det godt». Humanismen vil, at mennesket skal «bli godt», 
om mulig fullkomment. Kristendommen vil, at mennesket 
skal «bli godt» ved å «få det godt» — med Gud. 

Selv om nu sjelesorgen blir meget forskjellig for disse tre 
retninger, er det dog innlysende, at hvor en sund toleranse er 
tilstede, behøver det ikke nettop å opstå nogen utryddelseskrig 
mellem dem. Ti de formål, som hver av disse retninger op- 
stiller for sin sjelesorg, er ikke av den art, at de gjensidig 
utelukker hverandre. De danner snarere en art trinfølge, som 
fra avpasning stiger op til fullkommengjørelse og gjenfødelse, 
dog således, at det nye og høiere trin i rekken opfattes som 
viktigere enn det foregående. Avpasning for de ytre kår blir 
m. a. 0. for humanisten og den kristne et minimalt formål, som 
de ikke kan nøie sig med, og som derfor må inngå i et høiere 
formål. De har ingen grunn til å avvise avpasningen. Tvert- 
imot. En viss grad av avpasning er grunnlag og betingelse 
for et høiere liv. Men det er noget, som for dem er viktigere, 
nemlig fullkommengjørelse og gjenfødelse. Det kommer altså 
an på, hvad menneskene vil nøie sig med. Nøier de sig med 
den blotte avpasning, så forsømmer de både ifølge humanismen 
og kristendommen sin høiere og egentlige bestemmelse. 

Den naturvidenskapelig orientrte avpasningsidealisme har i 
bekjempelsen av de menneskelige lidelser et meget stort og 
viktig arbeidsfelt, og det er naturligvis et stort fremskritt, at 
den foruten de legemlige sykdommer nu også i videre utstrek- 
ning kan få bukt med de sjelelige. I den utstrekning psyko- 
analysen virkelig kan forstå og helbrede de såkalte «psyko- 
nevroser» har den derfor krav på alle menneskers støtte og 
interesse, uansett om de tilhører den ene eller annen av de her 
nevnte åndsretninger. Men dens holdning til en humanistisk 
og en kristelig sjelesorg vil dog i høi grad avhenge av, i hvilken 

grad den innrømmer berettigelsen av det fundament, hvorpå 
en slik sjelesorg hviler. Psykoanalysen vil gjøre menneskene 
normale ved å avpasse dem for virkeligheten og dens opgaver. 
Men hvad er normalt og hvad er abnormt i menneskene? Det 
er som bekjent i en mengde grensetilfeller vanskelig å av- 
gjøre. Er det ikke egentlig abnormt å tilstrebe fullkommen- 
gjørelse eller gjenfødelse og helliggjørelse? Og i så fall, kre- 
ver da ikke avpasningsidealismen en utryddelse av disse «ab- 
normiteter» i den menneskelige natur? Ifølge Freud er der 
egentlig intet holdbart fundament i den menneskelige natur 
eller i virkeligheten for en humanistisk fullkommenhetsstreben 
eller for religion. Freud ser i «libido» den drivende kraft i det 
menneskelige sjels- og åndsliv. Men i sitt vesen er jo libido 
innstillet på seksuell vellyst. Derfor ligger i libido ingen full- 
kommennhetsstreben, som kan heve mennesket over dyret, og 
heller ingen religiøs streben eller «grenseoverskridende ten- 
dens», som er urolig inntil den finner hvile i Gud. Freud 
avviser uttrykkelig begge disse former for menneskelig streben 
som illusoriske, og for ham blir således «avpasning for vir- 
keligheten» det eneste og absolutte formål for den praktiske 
sjelesorg. 

Forsåvidt nu denne Freuds personlige anskuelse også skulde 
gjøre sig gjeldende i den sjelekur, som patientene gjennemgår, 
vilde den bevirke, at kuren tillike blir en kur til utryddelse av 
de «illusjoner», hvorpå både kristendom og humanisme byg- 
ger. Men dette vilde jo også ganske ensidig stille psykoana- 
lysen i den materialistiske verdensanskuelses tjeneste, og 
psykoanalysen har uttrykkelig erklært sig møitral, hvad de 
forskjellige verdens- og livsanskuelser angår. Den skulde altså 
innta en mnøitral stilling både til humanisme og kristendom. 
Men tiltross for en offisiell nøitralitet kan naturligvis allikevel 
i praksis antihumanistiske og spesielt antikristelige tendenser 
blande sig inn. Alt avhenger her av den enkelte analytikers 
holdning overfor sin patient. Selv om der ikke foregår nogen- 
somhelst agitasjon fra analytikerens side, så er dog den sjele- 
lige kontakt mellem analytiker og patient så langvarig og 
intim, at en uselvstendig patient vil ha lett for ganske uvil- 
kårlig å tilegne sig lægens hele åndelige holdning og livs- 
anskuelse. Det er derfor ikke så underlig, at psykoanalysen 

" for mange patienter ikke bare blir en kur, som de gjennemgår 


for å bli normale mennesker, men tillike en livsanskuelse eller 


 surrogat for en livsanskuelse. Hvor det gjelder helbredelsen 


av legemlige sykdommer er det jo ikke vanskelig for lægene 
å forholde sig nøitrale til sine patienters livsanskuelse, men 


hvor det gjelder sjelelige sykdommer blir det vanskeligere, 


spesielt når det gjelder psykonevroser, som har sin rot i 
etiske konflikter mellem drift og vilje (eller samvittighet). 
Hvor lett vil ikke syndenød f. eks., som fra religiøst synspunkt 
er'et normalt menneskelig fenomen og krever en religiøs løs- 
ning, av en psykoanalytiker bli betraktet som en tvangsnevrose, 
som har sin kilde i et seksualkompleks og ikke krever annen 
løsning enn en ophevelse av dette kompleks? Og dette forhold 
kompliseres jo ytterligere derved, at nevrotiske trekk utvil- 
somt kan være innblandet i syndenød, uten at den egentlige 
kilde til syndenøden fjernes, fordi om årsakene til de nev- 
rotiske trekk fjernes. Man ser herav, i hvilken grad psyko- 


analyse og kristelig sjelesorg kan innfiltre sig i hinannen. Og 


dette gjelder ikke bare psykoanalysen, men også andre former 
for psykoterapi. Også individualpsykologien kan naturligvis 


— anvendes på en slik måte, at det, som egentlig er et normalt 


utslag av en livsanskuelse, opfattes som et abnormt utslag av 
en sjelssykdom (f. eks. når Rosmers humanisme opfattes som 
utslag av en nevrotisk maktsyke). Både psykoanalysen og 


andre former for psykoterapi kan således, selv om det ikke 


Ar an ae Ma 


a-å bn ee Å 
o Co de 


skjer med hensikt, lett komme til å blande sig inn i et men- 
neskes livsanskuelse og den sjelesorg, som vedkommende ut 
fra sin livsanskuelse egentlig vilde søke. Utvilsomt må psyko- 
analysen — og andre former for psykoterapi — sies å tjene 
kristendommen, forsåvidt de formår å gjøre unormale men- 
nesker normale. Men det må også erindres, at på det sjelelige 
område griper psykologi og livsanskuelse på mange måter 
over i hinannen. Følgen derav er, at psykologer som blir 


— psykoterapevter lett kommer til å representere ikke bare en 


nøitral naturvidenskap, men også et bestemt livssyn og en be- 
stemt etikk overfor sine patienter. Og da blir de jo ikke bare 
læger, men også sjelesørgere i en bestemt livsanskuelses tje- 
neste. Dette er noget som navnlig psykiateren Prinzhorn har 
utviklet i sin «Psychoterapie». 

II. 


At det forholder sig slik henger åpenbart sammen med 
psykologiens stilling i videnskapen og åndslivet i det hele tatt. 
Man kommer på det sjelelige område ikke langt med en strengt 
naturvidenskapelig metode, som forholder sig nøitralt til livs- 
verdiene. På det psykologiske område må man ta livsverdiene 
med i sin betraktning og søke å forstå sjelslivet ikke bare fra 
et årsaksstandpunkt, men også fra et verdisynspunkt. Vi for- 
står menneskene psykologisk ved å betrakte dem i forhold til 
de verdier, som bestemmer deres liv. Sjelslivet har ganske 
visst sin mekanikk, men den tjener alltid visse verdier. Sjele- 
lig menneskekunnskap består i å betrakte mennesker og verdier 
i forhold til hinannen. 

Men ikke nok med det: Selve psykologien påvirkes og be- 
stemmes også av psykologens personlige, verdibestemte sjele- 
lige innstilling. Ti hvad en psykolog ser eller ikke ser i det 
sjelsliv han studerer, det avhenger i høi grad av hans sjelelige 
holdning til det. Vi kjenner vel alle det bekjente ord av 
Fichte: «Hvilken filosofi man har, det avhenger av, hvad slags 
menneske man er.» Man kan godt si noget lignende om psyko- 
logien: «Hvilken psykologi man har, det avhenger av, hvad 
slags menneske man er.» Filosofien blev jo en tid skutt tilside 
for at man kunde dyrke psykologien istedet. Man trodde 
nemlig, at psykologien skulde bli en videnskap akkurat lik 
naturvidenskapen, hvor man vilde slippe den evindelige kamp 
mellem de mange forskjellige skoler og retninger, som har 
gjort sig så sterkt gjeldende på det filosofiske område. Men 
nu er der likeså mange psykologiske skoler eller retninger 
som der er filosofiske — op imot et snes forskjellige skoler. 
Man kan si, at den filosofiske problematikk vender tilbake 
på det psykologiske område, og man vil derav forstå, at psyko- 
logien tiltross for den enorme utvikling, den som spesialviden- 
skap har undergått, ikke helt kan løsrive sig fra filosofien. 
Psykologiens videnskapelige stilling har jo også — likesom 
filosofiens — i lang tid vært et problem. På den ene side er 
det blitt hevdet, at psykologien ingen videnskap er. På den 
annen side har man søkt å gjennemføre den eiendommelige 
erkjennelsesteoretiske opfatning, at all videnskap er psykologi. 

Saken er den, at ethvert menneske ut fra sin sjelelige inn- 


; stilling (individuell eller kollektiv) kan gjøre meget verdifulle 


psykologiske iakttagelser, som ikke bare har verdi for ham 
selv, men også for andre mennesker, selv om de ikke deler 
hans innstilling. Men denne psykologi vil dog få en horisont, 
som bestemmes av denne innstilling. Den ser bare det, som 
ligger innenfor denne horisont, og den ser det i en sammen- 
heng, som bestemmes av psykologens egen holdning. En psy- 
kologi er derfor ikke bare et videnskapelig verk, men også i 


mer eller mindre grad et «menneskelig dokument», som be- 


lyser psykologens egen personlige innstilling. Freuds psyko- 
logi inneholder ikke bare en rent nøitral sum av psykologisk 
viden, men belyser tillike hans personlige innstilling, dens 
karakter og begrensning. Man ser dette best ved å lese nerve- 
lægen Edgar Michaelis" utmerkede bok: «Die Menschheits- 
problematik der Freudschen Psychoanalyse», som nu er ut- 
kommet i nytt oplag. 

Dette subjektive moment må man stadig regne med i psyko- 
logien. Den beste psykologi er naturligvis den, som gir den 
videste horisont og setter oss istand til å forstå flest mulig 
av de mangfoldige sjelelige innstillinger, som gjør sig gjel- 
dende i menneskenes liv, altså ikke en ensidig, men en allsidig 
psykologi. Der gis ingen psykologi, som gir oss hele sann- 
heten om sjelen. Men enhver psykologi gir oss visse sannheter 
om den, selv om dens horisont er nokså begrenset. Dog vil en- 
hver psykologi i mer eller mindre grad påvirke menneskene i 
overensstemmelse med den tendens, hvorav den besjeles, især 
hvis den antar karakteren av en almenpsykologi. Man bør 
naturligvis arbeide på å gjøre psykologien så objektiv som 
mulig. Men dette subjektive moment undgår man aldri helt. 
Endog i naturvidenskapen, som ganske kan se bort fra feno- 
menenes forhold til sjelen, blander visse subjektive momenter 
sig inn. Nylig har en fremstående fysiker fremhevet, at natur- 
videnskapen er mere miljøbetinget og interessebestemt, enn 
man i almindelighet er opmerksom på." 

Dette subjektive moment bragte Nietsche til å si: «Psyko- 
logi er begynnelsen til all last.» Han tenkte på de subjektivt 


1) Professor Erwin Schrödinger i «Ueber Indeterminismus in der Phy- 
sik etc.» Leipzig 1932. 

livsopløsende virkninger, som psykologien kan ha, og som Guy 
de Maupassant klager over, når han fremhever, at den psyko- 
logiske sans, han hadde, fortrinsvis bragte ham til å se det 
lave, falske og hyklerske i menneskene. Men der gis ikke bare 
en pessimistisk, der gis også en optimistisk innstillet psykologi, 
som setter en istand til å se menneskenes gode ider. Psyko- 
logien har to ender, sa Dostojewski. Den ser på den ene side 
det negativt livsopløsende, men på den annen side også det 
positivt livsbefordrende. Man må her tenke på legenden om 
Kristus, som sammen med sine disipler gikk forbi et stinkende 
hundelik. Disiplene vendte sig bort i vemmelse. Men Kristus 
sa: «Se dog de vakre tenner dyret har.» Den moderne psyko- 
logi er særlig innstillet på å forstå menneskene ut fra deres 
svakheter, ut fra deres dårlige samvittighet, deres mindre- 
verdighetsfølelse, deres hykleri, deres demoniske «komplekser» 
ete. eller også ut fra deres dyrisk-blinde drifter, ikke ut fra 
deres åndelige trang eller muligheter, deres moralske vilje. 
Og en slik psykologi kan lett komme til å virke knugende på 
ennu svake, men skapende spirer i sjelen. «Wer schaffen will 
musz frøhlich sein,» sier en tysk dikter, og Goethe definerer 
endog sannhetskjærligheten som evnen til «overalt å skatte 
det gode». Ut fra dette synspunkt skulde jo psykologi ikke 
bli begynnelsen til all last, men til alt godt. La oss være enige 
om, at spesielt sjelesørgere har bruk for å se både de dårlige 
og de gode sider hos menneskene, men at de sjelden, om nogen- 
sinne, finner en psykologi så allsidig, at den formår å stille 
alt i sjelen på dets rette plass og i den rette belysning. 

Den kristne sjelesorg har bruk for psykologi, fordi den har 
bruk for menneskekunnskap. Dersom det å være kristen tillike 
medførte en fullkommen intuitiv evne til å gjennemskue den 
enkelte menneskesjel, så behøvde de kristne ingen psykologi. 
Man vil kanskje si, at Kristus ingen psykologi trengte. Men 
isåfall var grunnen den, at han var født psykolog og i besid- 
delse av en medfødt evne til å gjennemskue menneskehjertet. 
Den for sin seksuelle radikalisme og psykoanalytiske virksom- 
het bekjente Hans Bliiher tillegger merkelig nok Kristus en 
umiddelbar fullkommen evne i så henseende. Kristi blikk, sier 
han, trengte umiddelbart inn til det «syke sted» i sjelen hos 
dem, som kom til ham, og hentet det frem i sjelens forgrunn. 

- Derfor blev det som utspant sig mellem den syke og Kristus 


også en virkelig helbredelse, ikke bare en suggestiv opkvikkelse 


"og maskering av «det syke sted». Men der finnes vel neppe 


kristne, som i denne henseende vil måle sig med Kristus selv. 
Altså må de gjennem erfaring og psykologi tilegne sig så me- 
gen menneskekunnskap som de kan. De har bruk for all vel 
begrunnet praktisk psykologi, også for psykoanalysen, men 
mest for en allsidig psykologi, som kan hjelpe dem til å se det 
gode og det dårlige i menneskesjelen i det rette innbyrdes 
forhold. 

En slik allsidig psykologi er jo den Freudske psykoanalyse 
ikke. Det er navnlig denne skoles ensidighet, som bragte Adler 
og Jung til å danne sine egne skoler og gi rum for andre 
synspunkter og metoder enn de Freudske til behandling og 
helbredelse av nevrosene. Denne ensidighet hos Freud må jo 
også fremkalle det spørsmål, om man kan anse den Freudske 
forklaring av nevrosene som fullstendig. Den kan være riktig 
nok så langt den går. Men den kan allikevel være ufullstendig. 
Taler man med gamle kloke mennesker om vår tids nervøsitet, 
så sier de ikke sjelden, at når vår tids mennesker i så stor ut- 


- strekning er nervøse, så er det fordi de ikke er religiøse. Der 


er fremragende moderne psykologer, som sier noget lignende, 
f. eks. psykiateren Prinzhorn, som i sin «Psychoterapie» ut- 
vikler, at nevrosene har sin grunn i en social rotløshet, som i 
vår tid er særlig stor. Rotløshet er jo ikke det samme som 
irreligiøsitet. Men spørsmålet er, om det irreligiøse menneske 


ikke i en vesentlig henseende må betraktes som rotløst. Et- 


hvert menneske trenger en religion eller ihvertfall et surrogat 


- for en religion for å kunne leve livet med det nødvendige mål 


av trygghet, tro og livsmot. Mennesket er jo ikke bare et dyr, 
som kan nøie sig med den blotte biologiske rotfestelse i na- 
turen. Det er også et åndsvesen, som tillike må søke rotfestelse 


på det åndelige område. Egentlig er det «normale» menneske 
Å rotfestet i tre forskjellige livssfærer. Ved sin fødsel er det 
rotfestet i naturen. Men ved sin opdragelse og dannelse er 
det tillike rotfestet i en kultur, som visstnok i første rekke er 


ee 
rå 


nasjonalt preget og begrenset, men tillike sammen med andre 
nasjoner danner en kulturkrets. Endelig er mennesket også 
rotfestet i religionen, fordi det betrakter sig selv og sitt virke 

i forhold til en «oververden» eller i forhold til Gud og hans 
rike. Det mener i sin religiøse oplevelse å gripe eller stå over- 
for en høiere virkelighet, som alene kan gi mennesket dets 
sanne liv. Denne virkelighet kan naturligvis ikke bevises, som 
man beviser en matematisk læresetning. Men for den fromme 
er den en uomstøtelig visshet. Rotløshet betyr altså å føle sig 
rykket ut av denne trefoldige morsjord. En plante, som rykkes 
op av jorden, dør, fordi den mister den næring, den trenger 
til sitt liv. Et menneske, som rykkes ut av sitt sjelelig- 
åndelige miljø, dør visstnok ikke som planten, men det van- 
trives, føler sig isolert, forvirret og famlende. Hjemve er et 
uttrykk vi bruker om den sjelelige uro, som en bratt bort- 
rykkelse fra det vante miljø kan forårsake, og denne uro kan 
lett føre til sjelelige forstyrrelser. Dersom det rotløse men- 
neske ikke finner en ny tilslutning til den livssfære, hvori det 
har mistet sitt feste, er det utsatt for sjelelig forkrøbling. 
Men er det slik, at mennesket blir urolig, når det ikke finner 
den rette tilslutning til disse tre livssfærer, da må visselig — 
nevrosene også psykologisk betraktes i en mere omfattende 
og dyptgående sammenheng enn Freud gjør det. Da trer den 
fullkommenhetstrang og den religiøse trang, som Freud for- 
kaster, frem på den psykologiske arena og forlanger å bli rot- 
festet i dertil svarende livssfærer, dersom nevrotikerne helt 
skal bli helbredet fra sin rotløshet. Avpasning kan altså fra 
dette synspunkt ikke gi den fulle helbredelse og ikke bli noget 
tilstrekkelig mål for behandlingen av nevrotikerne, særlig når 
den ikke kan gi den fulle samvittighetsfred. Som bekjent ser 
Freud i samvittigheten ikke annet enn en gjenklang av farens 
stemme — d. v. s. av ytre påbud og forbud — i vårt indre. 
Den er altså ikke uttrykk for nogen indre fullkommenhets- 
trang, eller en indre vilje til form, hvori menneskets åndelige 
bestemmelse og de derav fremgående krav åpenbarer sig. 
Derfor blir den en fullstendig labil størrelse, som kan undergå 
alle mulige modifikasjoner og forvandlinger, når den bare 
tilveiebringer et tålelig kompromis mellem våre indre lyster 
og den ytre virkelighet. Nogen indre autoritet har altså sam- 
vittigheten efter dette ikke. Men dette stiller sig jo anderledes, 
når man utleder samvittigheten av en fullkommenhetstrang, 
hvori menneskets åndelige bestemmelse kommer til uttrykk. 

Ti da får samvittigheten ikke bare en ytre, men også en indre 

autoritet, som ikke kan eltes til alle mulige former, men op- 
trekker forholdsvis bestemte retningslinjer for ens liv. Der- 

med er det jo ikke sagt, at samvittigheten er en slags åndelig 

kokebok, som man stadig kan slå op i og finne opskrifter eller 
| regler for alle mulige situasjoner, heller ikke, at den allerede 

fra først av ligger fullt ferdig i sjelen og derfor ikke trenger 
nogen utvikling. Det gjelder både om fullkommenhetstrangen 
og den religiøse trang, at de bare kan utvikle sig sundt i et 
- dertil skikket miljø og at de ved utartning kan anta mange 
vanskapte former. De krever m. å. 0. å bli rotfestet i en kultur 
og en religion, som kan gi dem en sund vekst og utfoldelse. 

Dermed får da også den kristelige sjelesorg sin fulle beret- 
tigelse som en fortsettelse av den psykoanalytiske eller psyko- 
terapevtiske avpasningskur. Og man kan fra dette synspunkt 
3 ikke hevde (hvad man undertiden ser hevdet fra psykoana- 
 lytisk hold) at religion og kristendom er en tvangsnevrose, 
Å som skaper uberettigede og utilbørlige skyldfølelser. Det ligger 
i den sunde religions vesen å befri menneskene fra trykkende 
og livshemmende skyldfølelser og lette eller befri mennesket 
fra dets syndebyrde, så det engstede og urolige hjerte får fred. 
Når det undertiden kan se ut, som om religionen virker i mot- 


" 


på satt retning ved kunstig å øke skyldfølelsen til et ganske 
- ufruktbart selvplageri, så må man huske på, at der på det 
religiøse område — like så vel som på alle andre områder — 
i gis utskeielser og utartning. Enhver menneskelig sjelefunk- 
sjon kan demoniseres så den virker som en besettelse og ikke 
som et organ for ei fritt åndelig liv. På denne måte kan en 
berettiget synd- og skyldfølelse belastes med en rekke groteske 
å samvittighetssuggesjoner. Men selve synd- og skyldfølelsen 
| kan ikke bortelimineres fra et normalt sjelsliv, fordi den hen- 
E ger sammen med grunnspaltningen i den menneskelige natur 
— mellem kjød og ånd og bare på religionens grunn kan læges 
å og heles. 


kød S 


SEL 


Det blir altså efter dette en mangel ved den Freudske psyko- 
analyse, at den ikke i tilstrekkelig grad psykologisk vurderer 
— den åndelige rot til humanisme og religion og den derav frem- 

springende sjelesorg. Og den utvikling, som psykoanalysen 
selv har undergått i de skoler, som har skilt sig fra Freud, 
får fra kristelig sjelesørgerstandpunkt en særlig interesse, 
fordi disse skoler psykologisk anerkjenner og regner med fak- 
torer i menneskesjelen, som Freud ikke eller bare i utilstrek- 
kelig grad har tatt i betraktning. Man kan si om disse skoler 
— og da navnlig om Jungs skole — at de på et psykologisk 
grunnlag utfyller den Freudske ensidighet og muliggjør den 
psykoterapevtiske allsidighet, som man både fra et human- 
istisk og kristelig standpunkt må ønske sig. Man kan derfor 
belyse psykoanalysens betydning for den kristne sjelesorg ved 
å peke på enkelte hovedtrekk i denne utvikling fra Freud ut 
over Freud. 

Freuds fortjeneste ligger deri, at han har startet denne ut- 
vikling og pekt på vesentlige momenter i den sjelemekanikk, 
som ligger til grunn for nevrosene. Han har undersøkt nevro- 
sene, forsåvidt de kan betraktes som virkninger av konflikter 
mellem libido og de sjelekrefter som hemmer eller hindrer til- 
fredsstillelsen av libidinøse begjær. Men nevrosene er ikke 
alltid virkninger av slike konflikter. Alfred Adler har under- 
søkt nevrosene, forsåvidt de kan betraktes som virkninger av 
mindreverdighetsfølelser og den falske livsavpasning, som 
mindreverdighetsfølelser så ofte kan gi anledning til. Derved 
er nevrosene blitt belyst fra en annen side, som visselig har 
sin store betydning ved siden av den side, som Freud har 
fremhevet. Det er sikkert ensidig å gjøre enten den Freudske 
eller den Adlerske betraktning til den eneste saliggjørende. 
Der er tilfelle som passer best for den Freudske og tilfelle som 
passer best for den Adlerske behandlingsmåte. Det vil vi kan- 
skje best forstå av følgende eksempel, som Jung anfører: 
Analytikeren har å gjøre med en forretningsmann, som har 
arvet sin gode forretning efter sin far. Han var som eldste 
sønn forutbestemt for dette innbringende levebrød, som dess- 
uten faller ganske godt i hans smak. Men analytikeren får også 
til behandling en yngre bror av denne forretningsmann. Begge 
er altså nevrotikere. Men man vil lett forstå, at den nevrose- 
dannende konflikt hos den yngre bror har vært en annen enn 
hos den eldre bror, når man betenker, at den eldre bror ikke 
har hatt nogen bekymringer og vanskeligheter ved å nå frem 

til social stilling og anseelse, fordi han bare behøvet å tre å 
sin fars fotspor, mens derimot den yngre bror følte sig under- 


trykt og tilsidesatt både av faren og den eldre bror. Dette 


måtte hos den yngre bror fremkalle en mindreverdighets- 
følelse, som egget og ansporet hans ærgjerrighet og hans trang 
til makt og anseelse. Således blev ærgjerrigheten hos den 
yngre bror en alt beherskende lidenskap, som stillet libido eller 
seksuallysten i annen rekke. Men hos den eldre bror trådte sek- 
sualkonflikter i forgrunnen, fordi hans sociale stilling var sikret. 
Naturligvis er dette bare en enkelt modifikasjon blandt mange. 


Men gjennemsnittlig kan man vel si, at nevrotikere, som ikke 


har hatt vanskeligheter med sin sociale innpasning, best kan 
betraktes fra Freuds synspunkt, mens alle, som har hatt slike 
vanskeligheter, mere ligger an for den Adlerske betraktning. 

Det må jo for en kristelig sjelesørger være av største betyd- 
ning å få klarhet over alle de dunkle og merkelige snikveier, 
som sjelen ubevisst kan slå inn på for å bli en oprinnelig synd- 
og skyldfølelse kvitt. Han vet jo, at denne skyldfølelse bare 
overfor Guds absolutte majestet og likeså absolutte allkjærlig- 
het kan forvåndles fra en tyngende og nedbrytende byrde til 
en opbyggende og skapende kraft. Og det samme gjelder om 
mindreverdighetsfølelsen, som jo er beslektet med skyldfølel- 


sen. Individualpsykologien har meget lærerikt å si om de fal- 

ske livslinjer, som menneskene av mindreverdighetsfølelsen 
kan ledes inn i. Man må huske på, at intet menneske 
kan undgå mindreverdighetsfølelser og heller ikke bør 
skyve dem fra sig, hvor de representerer en uomgjengelig 
sannhet. Likesom kristendommen krever, at menneskesjelen 
overfor Gud erkjenner og bekjenner sin synd, således krever 
den også, at man overfor Gud erkjenner og bekjenner sin 
mindreverdighet eller uverdighet. Men dette er dog bare den 
ene side av medaljen. Ti på den annen side betoner kristen- 
dommen også menneskesjelens uendelige og umistelige verd. 


Gud skapte mennesket i sitt billede og henviser det derfor til 
sitt eget rike. Men man kommer naturligvis ikke inn i dette 


Q 


rike uten at man stiller sig for Guds åsyn og søker å være 
sann i sitt forhold til ham. Enhver psykolog vet, hvilken rolle 
falsk selvovervurdering på den ene side og falsk selvnedverdi- 
gelse på den annen side spiller i menneskenes liv. Men er det 

mulig å nå til sannhet i sin selvvurdering uten å ta sitt for- 
hold til Gud med i bedømmelsen? 

Både Freud og Adler er hver i sin retning ensidige. Men 
denne ensidighet er ophevet hos Jung, som utvilsomt er den 
mest allsidige av de psykologer man finner på det analytiske 
område. Denne allsidighet har ikke minst sin grunn deri, at 
Jung har et åpent øie for det subjektive moment i all psyko- 
logi og derfor stadig forholder sig kritisk til de forutsetninger 
som ligger i hans egen subjektive innstilling. Også Freud har 
naturligvis videnskapsmannens kritiske sans innenfor sin 
horisont. Men han har aldri fra grunnen av kritisert de na- 
turalistiske forutsetninger, som allerede fra begynnelsen av 
har gjennemsyret og båret hans arbeid. Disse naturalistiske 
forutsetninger er hos ham nærmest naiv dogmatikk. I en viss 
forstand kan man si, at de er en del av hans styrke, forsåvidt 
en naiv tro, av hvad art den enn måtte være, nettop har sin 
styrke i sin naivitet. En kritisk bedømmelse av de forutset- 
ninger, som ubevisst skjuler sig i den holdning man inntar 
til tilværelsen og tingene, er et vesentlig kjennemerke på en 
ekte filosof. Og de som leser Freud og Jung, vil ikke være i 
tvil om, hvem der er mest filosofisk av de to. Men det er dog 
ikke som tenker, at Jung har utøvet denne selvkritikk, det er 
som en uophørlig arbeidende praktiker. Han har ca. 30 års 
analytisk praksis bak sig, og hans psykologi har langsomt 
vokset frem av denne praksis. Det har lenge vært vanskelig 
å få en klar forestilling om de psykologiske hovedlinjer, hvor- 
til hans praksis støtter sig. Men disse hovedlinjer er dog i den 
siste tid blitt langt klarere ved offentliggjørelsen av endel av- 
handlinger og foredrag, hvori han efterhånden har nedlagt 
visse resultater av sin praksis. 

Hvad Jung overfor sine patienter først og fremst søker 
efter, er det som kan virke i deres sjel slik, at de kommer ut 
av sitt nevrotiske uføre. Ti det som virker i sjelen, har ihvert- 
fall psykologisk virkelighet, og man vil ikke finne det underlig, 
at Jung ut fra dette synspunkt måtte opdage megen psykolo- 
gisk virkelighet, som Freud a priori ikke hadde øie for. Således 
fant han, at anstendighetsfølelse, skamfølelse, samvittighet og 
religiøsitet har en likeså stor psykologisk virkelighet som 
seksualdriften. Det som gjør menneskene til nevrotikere, er 


PSYKOANALYSE OG SJELESORG 593 


ikke bare en fortrengning av seksualdriften, men også en for- 


 trengning av de følelser, som motvirker den. Således støtte 
han på patienter, som var blitt nevrotikere fordi de til det yt- 


terste fulgte sin seksualdrift. De gjorde dette fordi det var 
tidens mote og fordi de derved mente å være frie mennesker, 
og de blev helbredet derved, at den fortrengte anstendighets- 
følelse eller skamfølelse påny blev gjort bevisst og levende i 
dem. Dessuten støtte Jung stadig hyppigere på patienter, som 
gjennem den Freudske analyse var kommet til full forståelse 
av sine seksualkomplekser. Disse var fullstendig opklaret for 
dem, men allikevel blev de sittende fast i sin nevrose. Slike 
patienter kunde han ofte hjelpe videre ved religion. Det viste 
sig f. eks. i flere tilfelle, at slike patienters drømmer var op- 
fylt av kristelige symboler, og at de led under fortrengning 
av det religiøse behov. Det religiøse behov er jo psykologisk 
likeså virkelig som libido er det og kan derfor like så vel som 
libido fortrenges. Det beror naturligvis på den individuelle 
konstellasjon, hvorledes en slik fortrengning av religiøsiteten 
vil virke. Men at den kan komme til å virke likeså alvorlig 
som en libidofortrengning, skulde på forhånd være nokså inn- 
lysende. En psykolog, som vil gjøre krav på videnskapelig 
fordomsfrihet, kan dog ikke på forhånd gå ut fra, at det reli- 
giøse behov er en faktor, som man ikke behøver å ta i betrakt- 
ning. På forhånd vet psykologene likeså lite om det religiøse 
behovs vesen som om libidos vesen. Det er derfor en brutal og 
uvidenskapelig vilkårlighet på forhånd å nedvurdere religiøsi- 
teten ved å dekretere, at den ikke er annet enn fortrengt 
seksualitet. Men slike vilkårlige dogmatiseringer finner man 
ofte ikke bare hos almindelige mennesker, men også hos viden- 
skapsmenn, som ikke kritiserer sine ubevisste forutsetninger. 
Alt taler for, at den religiøse trang er en likeså viktig og fun- 
damental faktor i menneskesjelen som trangen efter viden- 
skapelig erkjennelse, og der er ingen grunn til å analysere det 
religiøse behov bort, hvor det viser sig, at dets fortrengning 
er den egentlige grunn til nevrosen. 

Det vilde føre for vidt å gå nærmere inn på Jungs psykologi, 
hvis hovedtrekk jeg forøvrig i «Kirke og Kultur» og annetsteds 
har skissert. Sjelesørgere vil sikkert interessere sig mest for 
den holdning, han inntar overfor sine patienter. Her må vi 


Kirke og kultur. XXXIX. 38 


594 RICHARD ERIKSEN 


huske på, at Jung — forsåvidt han må sies å være sjelesørger 
for sine patienter — naturligvis ikke representerer nogen kol- 
lektiv religion eller livsanskuelse. Hvad det gjelder for ham 
er å løse det individuelle problem, som hver enkelt patient 
frembyr for ham. Han ser det som sin opgave å hjelpe pati- 
enten til å finne en fruktbar fortsettelse av sin egen individu- 
elle livslinje. Derfor kaller han det mål han setter sig «indivi- 
duasjon». En slik individuell sjelesorg er det naturligvis plass 
for også innenfor en kollektiv religion som kristendommen. 
Like overfor sine patienter føler nu Jung sig ikke bundet 
til noget skjema. Derfor anvender han både Freuds og Adlers 
metoder, hvor han finner dem passende. Men han finner det 
som oftest nødvendig å gå videre enn disse metoder anviser, 
dog gjør han det ikke, uten at han ser, at der er behov for det. 
At han går videre betyr fremfor alt at han ikke stanser ved 
den blotte «avpasning». Både Freud og Adler ser sitt mål i 
en social avpasning. Men Adler går dog videre enn Freud for- 
såvidt han fremhever nødvendigheten av en social opdragelse 
av mnevrotikerne, mens Freud helst vil innskrenke sig til en 
psykologisk opklaring av det kompleks hvorfra nevrosen stam- 
mer. Men Jung går her videre enn både Freud og Adler. I 
begrepet avpasning eller normalmenneske innskrenker man 
sig jo til det gjennemsnittlige, og det gjennemsnittlige kan 
bare bli et eftertraktelsesverdig mål for mennesker, som av en 
eller annen grunn er sunket ned under det almene avpasnings- 
nivå. Men det er slett ikke slik, at alle nevrotikere ligger un- 
der det normale avpasningsnivå og blir bra bare de heves op 
til det. Der gis mange nevrotikere, som er fullt normale, for- 
såvidt man med normalitet mener, at de formår å fylle sin 
plass i samfundet. Men de er allikevel syke, fordi de «bare» 
er normale eller rettere, fordi den blotte normalitet ikke kan 
gi deres liv innhold. Sin livsgjerning klarer de som en lek. 
Men de kommer allikevel til Jung og bruker da, hvis de er 
angelsaksere, uttrykket «I am stuck!» I eg har kjørt mig fast. 
De fleste av Jungs patienter har allerede i forveien gjennem- 
gått en kur, som ikke har ført til noget resultat eller bare til 
et delvis resultat. Om ca. en tredjedel sier han, at de lider 
under våre dagers almindelig utbredte «tidsnevrose». Hos de 
fleste av disse gjelder det å vekke og sette i virksomhet de 

skapende sjelespirer, som måtte bo i dem, og Jung lar så meget 


som mulig erfaring, ikke teori, bestemme veien for dem. «I 


— psykoterapien,» sier han, «anser jeg det for rådelig, at lægen 


Pute 


ikke på forhånd har et altfor bestemt mål. Han kan ikke 
kjenne det bedre enn patientens egen livsvilje. Dersom pati- 
entene spør mig: «Hvad råder De mig til? Hvad skal jeg 
gjøre?», så har jeg intet svar. Jeg vet det virkelig ikke. Jeg 
vet bare en ting, og det er, at når min bevissthet ikke lenger 
ser nogen gangbar vei og derfor står fast, så vil min ubevisste 


sjel reagere overfor denne uutholdelige tilstand. Altså når jeg 


står fast, retter jeg min opmerksomhet på patientens drøm- 
mer, ikke fordi jeg har nogen mysteriøs drømmeteori, men 
simpelthen av forlegenhet. Jeg vet ikke hvordan drømmer blir 
til, og jeg vet heller ikke om den måte, hvorpå jeg behandler 
drømmer, kan kalles en metode. Jeg deler de flestes fordommer 
mot en metodisk drømmetydning som usikker og vilkårlig. 
Men på den annen side vet jeg også, at dersom man lenge og 
grundig mediterer over en drøm, dersom man bærer den med 
sig som et tilknytningspunkt for «innfall» i den ene eller annen 
retning, så vil det i regelen komme noget fruktbart ut av det. 
Dette noget er naturligvis ikke et videnskapelig resultat, som 
man kan prale av, eller som lar sig rasjonalisere eller systema- 
tisere, men et praktisk vink, som kan vise patienten i hvilken 
retning den ubevisste vei går. Det eneste kriterium jeg i denne 
praktiske sammenheng anerkjenner er, om resultatet av vårt 
samarbeide med drømmen virker. Mitt videnskapelige lieb- 
haberi — å komme til klarhet over, hvorfor det virker, — må 
jeg henlegge til min fritid...... 

Men så lenge jeg hjelper patienten til å finne de virksomme 
og fruktbare momenter i hans drømmer, er patienten ennu i 
en psykologisk barndomstilstand. Han er avhengig av sine 
drømmer og spent på den næste drøm. Og han er avhengig av 
den innsikt, som min viden og mine innfall kan bringe. Dette 
er en lite heldig passiv og problematisk tilstand. Ti hverken 
patienten eller jeg vet, hvor reisen går hen. Det er ofte som å 
famle sig frem i et egyptisk mørke. 

For at patientene skal komme ut over denne tilstand lar jeg 
dem ofte tegne eller male noget, som de har sett i drømmer 
eller henger sammen med dem. Det er overflødig å gjøre. op- 

merksom på at dette ikke skjer for å utdanne dem til kunst- 
neriske dillettanter. Men når en patient et par ganger har 
oplevet, at han kommer ut av sin elendige tilstand ved å ar- 
beide med et symbolsk billede på en bestemt måte, så griper 
han til dette middel, når han er nedfor og det går ham dårlig. 
Derved hensetter han sig i en uavhengig aktiv tilstand. Han 
begynner å utøve en selvstendig skapende virksomhet ut fra 
det, som rører sig i den ubevisste del av hans sjel. Han er 
ikke mer avhengig av sine drømmer og av sin læge. I og ved 
det han maler kan han danne sig selv. Ti det som han maler, 
er virkende fantasier. Det er noget som virker i ham. Og det 
som virker i ham, er han selv, hans bedre jeg. Jeg kan umulig 
skildre, hvilke forandringer i standpunkt og vurdering, hvilke 
forskyvninger av personlighetens tyngdepunkt på denne måte 
kan komme istand. Det er som om jorden skulde opdage solen 
som centrum for planetenes og sin egen bane.» 

Vi forstår, at den hjelp, som Jung kan yde sine patienter, 
for en stor del beror på det store register, han forføier over: 
ikke bare den Freudske og Adlerske metode, som han behersker 
til fullkommenhet, men også de psykologiske støttepunkter han 
selv har utviklet, og ikke minst en uhyre viden i mytologi og 
alt hvad der kan tjene til forståelse av drømmene, hvortil så 
kommer det irrasjonale personlige, som ligger i hans intuitive 
blikk. Selv kaller han det trin, hvortil patientene under hans 
ledelse ofte kommer, forvandling. 

Et punkt av særlig interesse for sjelesørgere er hans beto- 
ning av, at når patient og læge sitter overfor hinannen, så er 
ikke bare patienten, men også lægen under analyse. En be- 
handling betyr, at to irrasjonale størrelser møtes, to mennesker, 
som ikke er avgrensede definerbare størrelser, men som begge 
foruten sin bevissthet medbringer en ubestemmelig ubevisst 
sjelesfære. Det er ikke bare bevisstheten hos begge, men også 
det ubevisste hos begge, som trer i kontakt med hverandre. 
Derav følger nu, at lægen må ta det ubevisste i betraktning, 
ikke bare hos patienten, men også hos sig selv. Han må til 
sig selv stille de samme krav som til sin patient. Det samme 
system, den samme metode, som han anvender på sin patient, 
må han ha anvendt eller anvende på sig selv. Dette krav formu- 
lerer Jung i den setning, at slik som psykoterapevten vil virke, 

slik må han selv være. En kunstig atmosfære av tåket auto- 
ritet og hul tale nytter ingenting, eller har iallfall bare over- 
fladisk betydning. Når man betenker med hvilken opmerksom- 
het og kritikk psykoterapevten må følge en patient inn 1 alle 
hans falske sjelelige smutthuller og infantile hemmeligheter, 
så forstår man, hvad det har å bety, at lægen vender den sam- 
me opmerksomhet og kritikk mot sig selv. Men lægen må også 
selv være mottagelig for forvandling, hvis han skal kunne for- 
vandle sin patient. D. v. s. han må for sin egen del kunne ta 
praktisk lærdom av sin patient overalt, hvor der er anledning 
til det. Derfor kan man si, at ikke bare patienten, men også 
lægen er under analyse. Vi står her egentlig overfor det gamle 
krav, at den som vil opdra andre, også stadig må opdra sig 
selv. Det er m. a. 0. her ikke lægediplomet, som er avgjørende, 
men lægens menneskelige kvalitet. Det var oprinnelig Jung, 
som foreslo, at den læge, som analyserer andre, selv må være 
analysert. Og Freud aksepterte dette forslag. Men efter det 
som her er sagt, vil man forstå, at dette hos Jung betyr noget 
annet og mere enn hos Freud. Det betyr hos Jung en stadig 
beredthet til å endre syn og holdning, når der er tilstrekkelig 
grunn til det, en stadig villighet til å ta alle forutsetninger 
op til fornyet prøvelse, en stadig åpenhet for ny belæring. Det 
betyr ikke innvielsen i et ferdig system, men en stadig fort- 
løpende selvopdragelse. Kristen sjelesørger er naturligvis Jung 
ikke. Han er mest beslektet med platonismen. Men berøringen 
mellem platonisme og kristendom har jo ofte vært fruktbar. 
Den kristne sjelesorg må vokse frem av en personlig kristen- 
dom, og hvad den optar i sig utenfra må organisk være gjen- 
nemsyret og båret av det kristne sinnelag. Det kommer altså 
an på hvad den enkelte kristne sjelesørger virkelig kan opta i 
dette sinnelag. Ti det er vel bedre å være en helstøpt kristen 


enn en psevdokristelig analytiker. 
Richard Eriksen. 


- PRINSIPPENE FOR DEN EVANGELISK- 
LUTHERSKE KIRKEBYGNING 


Av byarkitekt HaraLD ÅARS. 


Som motto for all kristelig kirkebygning burde stå det vakre 
ord av den gamle tyske salmedikter: «Gjør døren høi, gjør 
porten vid, den ærens konge kommer hid». Jeg vet ikke om De 
har oplevet den utvidelse av sjelen, den merkelige svevende fø- 
lelse det gir å tre inn i de store katedraler. Jeg har oplevet 
den i St. Peter, i Notre Dame, i St. Paul, i Nidaros domkirke 
og mange andre. Selve rummets veldige majestet stemmer sin- 
net til andakt og hever det op på et høiere plan. Det har ingen 
ting med prakt og utsmykning å gjøre. Det er det renlinjede 
rums mektige dimensjoner som skjerper mottageligheten og 
som har opbyggende evne. Her ligger en stor verdi som man 
aldri burde tape av syne selv ved nokså små opgaver. Rumfø- 
lelsen spiller en overordentlig stor rolle, og her kan arkitekten 
utrette meget, selv med små midler. Se på Prestenes kirke. 
Den er liten. Men allikevel, for en vid og høi følelse, for et 
samlet og helt rum. 

I vår tid bygger vi ikke katedraler. De kirker vi bygger er 
små og billige, men la oss ikke glemme at det er Gudshus, hvor 
Guds ord skal forkynnes og sakramentene forvaltes. Derfor 
skal huset bære hellighets preg. Selv i det lille skal storheten 
og høiheten få uttrykk. 

Nylig så jeg at kirkedepartementet har overlatt til menig- 
hetene å treffe bestemmelse om hvorvidt det skal være tillatt 
å servere kaffe og julekake eller ikke i våre kirker. Jeg kan 
ikke tenke mig noget forferdeligere. Kaffedrikking og selska- 
pelig småprat i kirkene er å skjende Guds hus. Hvad blir det 
næste? At mannfolkene kan få tende pipen? Så blir det ko- 
selig og gemenslig. Men hvad er da dette for en lavloftet ånd. 
Jeg sier til prestene: driv den ut. 

I et tysk blad har jeg sett utkast til en kirke i kjelderen un- 
der en stor leiegård, riktig et rum for kaffeslaberaser og guds- 

- dyrkelse. Det er den samme ånd. Men de grundige tyskere 


har funnet ut at det er en ekte protestantisk tanke. Leieboerne 


— kan bare gå i kjelleren når de skal i kirken, de har kanskje et 


ærend der allikevel, og så slipper de å kaste bort tid på den 
lange vei til sognekirken. Altså blir løsenet mange små kjeller- 
kirker istedenfor en stor ordentlig kirke. Dessuten kan der jo 
argumenteres med at den eldste form for kirker var under- 
jordisk. 

Selv har jeg en gang bygget et kirkerum klemt inne mellem 
komitéværelser og prestebolig. Er dette i Luthers ånd? Eller 
er det ikke heller vår tid som har trukket Luthers ånd lovlig 
langt ned. 

Småkirkebevegelsen i sig selv er utvilsomt riktig i vår tid, 
og jeg legger i så henseende overordentlig stor vekt på at den 
hos oss blev båret frem med så megen kraft av en av vår kirkes 
fineste menn, Gustav Jensen. Småkirkesaken var hans ynd- 
lingsidé. Man bør helst undgå å bygge alt oppå hverandre, 
men forsøke å ordne det som ved Marcus kirke, menighetshuset 
for sig og kirken for sig eller i forbindelse med hinannen. 
Margarethakyrkan i Oslo er også et godt eksempel. Det er 
riktig at de forskjellige grener for menighetsarbeidet får sine 
lokaler i størst mulig nærhet av kirken, og kanskje også at 
kirkens funksjonærer får sine boliger der, men kirken skal 
være kirke, og den skal også i sin ytre form markere sig som 
sådan. Den må ikke av billighetshensyn tvinges inn under 
samme tak som alle de andre rum. Det er estetisk uskjønt og 
det støter den religiøse følelse. Kirken skal være et stille sted, 


fjernt fra verdens larm. Den bygges ikke for å tilfredsstille 


de materielle krav. Alt må være med til å stemme sinnet til 
andakt. 

Derfor burde kirkene ligge isolert og godt tilbaketrukket fra 
gatene med deres bilhorn og sporveisklokker. Der burde være 
en åpen plass, en forgård, før man kom inn i Guds hus. 

Kirkens orientering er en overordentlig gammel tradisjon 


— som den kristne kirke har overtatt fra de hedenske templer, 


og den har gjennemgående vært overholdt både i den katolske 
og evangeliske kirke, i alle fall til det 17de århundre. Riktig- 
nok har hovedinngangens plass skiftet. I de fire første århun- 
drer efter Kristus var inngangen i øst, men efter Konstantins 


tid blev den lagt mot vest. Grunnen til dette var ifølge Die- 

trichson at korset da blev satt på alteret og at prestens plass 
under bønn blev foran alteret. Symbolikken er jo den at bøn- 
nen skal foregå med ansiktet vendt mot lysets opgang. Men 
i nyere tid er dette hensyn ofte tilsidesatt og hensynene til 
tomtens beliggenhet, høideforhold, gateløp o. 1. har gått foran. 
Den katolske kirke i Oslo f. eks. har jo sin inngang i syd, og 
av de kirker som blev bygget her i byen omkring århundre- 
skiftet har Vålerengen sin hovedinngang i øst, Fagerborg i 
syd og Frogner i nord, så alle himmelegner er representert. 

Selv om det symbol som ligger til grunn for kirkens oriente- 
ring øst vest vel ikke egentlig har nogen særlig betydning i den 
evangelisk-lutherske kirke, er det en vakker tradisjon, som man 
ikke bør bryte med, hvis ikke spesielle forhold gjør det nød- 
vendig. 

Den vesentligste forskjell mellem den katolske og den evan- 
gelisk-lutherske kirkebygning er at i den katolske hele guds- 
tjenesten så å si foregår i koret. 

Der har presteskapet sin plass, der forvaltes sakramentene 
og der holdes messene. I kirkens skib har menigheten sin 
plass som tilhørere. I den evangelisk-lutherske kirke derimot 
er jo menigheten selv med ved positive handlinger, sang og be- 
kjennelse, og der foregår en vekselvirkning mellem prest og 
menighet, som den katolske kirke ikke kjenner. Og det som 
frem for noget annet får betydning for utformningen av den 
evangelisk-lutherske kirkes grunnplan er den dominerende 
rolle som prekenen spiller. 

Det første krav må jo her være at alle kan se presten og 
høre godt. Ingen skal sitte bak søiler eller borte i kroker, hvor 
de hverken kan se prekestol eller alter og døpefont. 

Det annet krav må være at koret ikke isoleres fra kirkens 
skib ved gittere. Jeg vet meget vel at dette ofte har vært gjort 
også i efterreformatorisk tid, men det er ikke i protestantisk 
ånd og beror på en konservativ fastholden av en gammel over- 
levering. Under bedømmelsen av konkurranseprojektene til 
Frogner kirke kan jeg erindre at sogneprest Klaveness frem- 
holdt som en særlig fordel ved det projekt som fikk lste premie 
at korbuen hadde en sterk avskråning ut mot skibet. Det var 
som om den favnet menigheten og trakk den inn i koret, «en 
ekte luthersk tanke», sa Klaveness. Ofte ser man denne tanke 
ført langt videre således at selve det store kirkerum også om- 

+ fatter alteret, uten nogen innsnevning hverken i bredde eller 
høide og altså også uten nogen korbue — som i Vår Frelsers 


og i Prestenes kirke. Det er et spørsmål om dette ikke er å 
drive idéen vel vidt. Der trenges en stille plass foran alterets 
knefall — ved altergang og skriftemål, brudevielse og dåbs- 
handling, og dette behov bør også få sitt uttrykk både i plan- 
leggelse og opbygning. 

Så har vi hensynet til menighetssangen og orglet som jo spil- 
ler en ganske annen rolle i den evangelisk-lutherske kirke enn 
i den katolske. 

Alle disse krav og hensyn gjør det innlysende at den evange- 
lisk-lutherske kirke må få sin egen spesielle utformning. Der 
har da også gjennem de skiftende tider vært forsøkt de for- 
skjelligste løsninger, centralanlegg, rundkirker, korskirker, 
prekehaller o.s.v. Snart har orglet vært plasert foran menig- 
heten og snart bak, og snart har prekestolen vært anbragt for- 
an alteret, snart bak og snart til siden, snart i koret og snart 
i skibet. I Kongsberg kirke har vi et glimrende gjennemført 
eksempel på den nye rumfølelse, det brede kirkerum med den 


festlige, men for nutidens mennesker noget teatralske opbyg- 


ning av alter, prekestol og orgel, det koncentrerte symbol på 
samvirkningen mellem ord og sakrament. 

Da reformasjonen satte inn, overtok man selvfølgelig efter 
hvert de gamle katolske kirker. Man omformet dem efter de 
nye krav, satte inn benker for menigheten og fjernet helgen- 
billeder, epitafier og andre kunstverk, som måtte virke anstø- 


telig for den nye lære — på samme måte som det skjedde med 


gudehovene da Olav den hellige kristnet landet. Han tok nok 
i bruk de gamle bygningene og innviet dem til kristne kirker, 
istedenfor å rive dem ned og bygge nye, eller han brukte de 
gamle materialer og passet dem inn i sine nye anlegg. 

De katolske kirkebygninger hadde fått sin bestemte form, 


— nøie avpasset efter de liturgiske hensyn og efter kirkens rang 


og verdighet, fra den store katedral med dens søilebårne skib 
og kor, tverrskib, absis og kapeller til den minste enskibede 
landskirke med det enkle kor. Og alle disse strengt funksjonelle 
bygninger gikk i arv til den protestantiske kirke. Derved blev 
der i disse gamle kirker innarbeidet en tradisjon hvor formen 
på mange måter ikke dekket funksjonen, hvor det ytre hylster 

ikke passet til det åndelige innhold. Denne fastholden ved den 
katolske kirkeform har som bekjent vært helt dominerende helt 
frem til vår tid. Mange forsøk på å finne frem til helt selv- 
stendig evangelisk-luthersk kirketype har som nevnt vært gjort 
i tidenes løp, og sterkest i de perioder hvor rasjonalismen og 
humanismen har vært i forgrunnen, men det er blitt med disse 
tiltak. Nogen fast utviklet anerkjent norm for den evangelisk- 
lutherske kirketype eksisterer ikke. Ennu idag ser vi at der 
rundt om i vårt land bygges kirker som uten videre kunde være 
katolske. Er det da ikke på tide at man begynner å ta disse 
problemer op til drøftelse? 

Nettop i vår tid er det naturlig at spørsmålet reises: Hvilke 
krav må der stilles til den evangelisk-lutherske kirke? Fordi 
vår tid igjen er begynt å bygge innenfra og ut. Vi gjør oss 
først og fremst rede for hvad som ligger til grunn for en op- 
gave, hvilke hensyn der er å ta, hvilke fordringer byggherren 
stiller, kort sagt hvilken funksjon bygningen har. Derfor må 
kirkebygningen først og fremst planlegges ut fra de liturgiske 
hensyn. I næste rekke kommer hensynene til konstruksjon, 
materialer, teknikk, økonomi og estetikk. 

Bygningskunsten kommer ingen vei, hvis den ikke er i pakt 
med sin egen tid, det gjelder arkitekturen likeså vel som de 
skjønne kunster og videnskaper. Men det som mer enn noget 
annet kjennetegner den kraftige arkitekturperiode, vi nu op- 
lever, er en intens søken efter sannhet — sannhet like overfor 
opgaven, byggverkets idé, sannhet med hensyn til teknikk, ma- 
terialer og form. Heller ikke kirkebygningen kan unddra sig 
den renselsprosess som nu pågår på alle områder. Opgaven må 
gjennemstuderes fra grunnen av og resultatet fremkomme 
som en logisk, sann opbygning ledd for ledd. Det var det 19de 
århundres store feil at man først og fremst så historisk og 
estetisk på opgaven uten å søke inn til selve sakens kjerne. 

Man må være opmerksom på dette, hvis man vil forstå de 
bestrebelser som nu pågår rundt omkring i landene for å finne 
frem til et fullgyldig uttrykk for vår egen tids tanke- og føle- 
sett. 

Vi skal nu se litt nærmere på de elementer som er med å 
danne det evangelisk-lutherske kirkerum. 

Skibet må først og fremst være godt til å høre i, og helst 


- bør man kunne høre omtrent like godt fra alle kanter. Det bør 
derfor ikke være uforholdsmessig langt i forhold til bredden. 


Og ikke minst ved fastsettelsen av veggenes høide og takets 
utformning må man ha de akkustiske hensyn for øie. Men der- 
næst må det stå som et uavviselig krav at man skal kunne se 
prekestolen og alteret fra alle plasser i kirken. Gallerier bør 
mest mulig undgås, og i ethvert fall bør der ikke være mer enn 
et galleri over hovedinngangen. Skibet skal være så godt belyst 
at man kan lese med almindelig dagslys ved alle plasser, og 
lyset bør være jevnt fordelt. Hvis man kan opnå dette med 
vinduer bare på den ene side er det en stor fordel for rum- 
virkningen. Lys fra begge sider har lett for å dødslå alle skyg- 
ger og gir et flimret interiør. 

Skibets dimensjoner må avpasses efter sitteplassenes stør- 
relse. Vinduenes akseavstand bør f. eks. være et multiplum av 
benkeavstanden o.s.v. Hos oss er minstemålene for en sitte- 
plass 50 x 80 cm., men dette siste mål er i minste laget. Skal 
man kunne komme nogenlunde lett forbi hverandre og samti- 
dig benken være nogenlunde bekvem å sitte i, bør avstanden 
fra rygg til rygg ikke være under 85 cm., helst 90, men det 
blir jo også et økonomisk spørsmål. Benkelengden bør ikke 
være over 7 m., altså til 14 personer, og der bør alltid være 
både midtgang og sideganger. Midtgangen bør minst være 2 
m. bred og sidegangene 1 m. 

Koret er også i den evangelisk-lutherske kirke det helligste 


gr sted og bør derfor gis en form som gir klart uttrykk for dette. 


Allerede av symbolske grunner er det riktig å heve gulvet nogen 
trinn over skibets gulv, men også praktiske hensyn tilsier å 


- gjøre det, fordi det derved blir lettere for dem som sitter nede 


i kirken å se altertjenesten. Jeg synes det er naturlig å gjøre 
koret noget smalere enn skibet og gjerne markere det ved en 


— kraftig bue, men åpningen mellem kor og skib bør som sagt 
— under alle omstendigheter gjøres videst mulig. Plassen i koret 


bestemmes først og fremst av knefallets størrelse, men dernæst 


bør der tas hensyn til at nadverdgjestene eller i alle fall de 


som ønsker å delta i skriftemålet kan få plass i koret. Derved 
vil der også bli adgang for dem som deltar i andre kirkelige 


— handlinger som brudevielse og barnedåp til å sitte her. Korets 

funksjon er således i den evangelisk-lutherske kirke en heilt 
annen enn i den katolske. 

I koret skal opmerksomheten være rettet mot alteret og det 
som der foregår. Derfor bør der ikke anbringes vinduer i veg- 
gen bak alteret. Enten vil lyset gjennem det klare glass være 
høist øenerende eller også vil glassmaleriene med sine fortel- 
lende motiver og brokete farver virke distraherende. Lyset i 
koret bør komme fra en av sidene og helst sådan at det faller 
kraftig inn på alteret. 

Selve alterbordet bør anbringes ved veggen eller i kort av- 
stand fra den. Den skikk å sette alteret så langt frem i koret 
at menigheten kan passere rundt alteret under ofringer synes 
jeg man burde motarbeide så kraftig som mulig. Jeg vet ikke 
noget pinligere enn å delta i disse prosesjoner, især hvis man 
har glemt å ta med konvolutt. På mig virker det som en pro- 
fanasjon av kirkens helligste sted, og prestens velmente lille 
nikk synes mig ilde anbragt. La oss hindre det ved å sette al- 
teret inn til veggen. Så kan man heller før gudstjenesten an- 
bringe et lite bord ved midtgangen i skibet foran koret og 
legge pengene der. Eller hvorfor ikke gjennemføre den gamle 
skikk med pengeposer som føres rundt av medhjelpere. Det 
brukes da både i Sverige og England. Det er kanskje likeså 
effektivt og mindre støtende. 

Under alle omstendigheter bør alteret være en ting for sig, 
og det faller vel heller ingen mere inn å kombinere det med 
prekestol og orgel. 


I mange nyere tyske kirker har man anbragt prekestolen 
foran alteret, fremme i korbuen eller endog foran den. Selv 
om dette muligens kan tenkes forsvarlig av liturgiske grunner 
forekommer det mig upraktisk og litet tiltalende. Det hindrer 
det frie utsyn til alteret. Prekestolen bør stå foran koret og 
med opgang enten fra sakristiet eller fra koret. Å anbringe 
den nede i skibet må være en nødsforanstaltning som kan være 
berettiget av akustiske forhold, men derved blir det talte ord 
løsrevet fra de sakramentale handlinger i koret. Det forstyr- 
rer enheten og gir heller ikke den symboliske kraft som når 
ordet utgår fra koret. 

Prekestolen stilles snart til høire snart til venstre for kor- 
buen. Hvad man her skal velge er først og fremst avhengig 

av hvor man finner det hensiktsmessig å legge sakristiet. Men 
det blir mer og mer almindelig å stille prekestolen ved korets 
høire side, sett mot alteret. Hvor det kan la sig gjøre burde 
man bli enig om denne plass. 

Det faller da naturlig å anbringe døpefonten på korets mot- 
satte side. Men i motsetning til prekestolen bør døpefonten 
stå inne i selve koret. Det er den plass som best tilfredsstiller 
alle hensyn, både de symbolske, liturgiske og praktiske. 

I middelalderske kirker ser man ofte, særlig i England, at 
døpefonten var anbragt ved kirkens hovedinngang eller i tårn- 
foten, hvis inngangen var på sydveggen, og grunnen til dette 
har man ment var den symbolske at barnet gjennem dåpen 
kommer inn i den kristne kirke. 

Da jeg skulde bygge Lovisenbergkirken blev dette moment 
sterkt fremholdt av Gustav Jensen. Jeg la et litet dåpskapell 
ved siden av hovedinngangen. For bygningens ydre har dette 
tilbygg en stor verdi, fordi det støtter fasadens opbygning mot 
tårnet, men jeg er allikevel ikke så sikker på at det er riktig. 
Sakristiet ligger i den annen ende av kirken, så enten må de 
barn som skal døpes, foreldre og faddere ta plass i kirkens 
skib og vente til handlingen skal foregå, eller også må de gå 
inn sakristidøren og vente der, men da blir jo symboliken med 
kirkens hovedinngang noget tvilsom. Heller ikke er det prak- 
tisk at presten må passere ned gjennem hele kirken for å for- 
rette dåpshandlingen. Men hertil kommer at det blir så van- 
skelig å holde kontakten med den musikalske del av handlin- 
gen. Hvordan de klarer sig i den henseende i Lovisenbergkir- 
ken skjønner jeg ikke. Her er nemlig orglet plasert over hoved- 
inngangen. Nei jeg tror at den beste plass for døpefonten er 
i koret, og da på venstre side. 

Orglets plass i kirken har det vært megen strid om. Det er 
jo også et veldig stykke inventar og større og større blir det. 
Det er alltid vanskelig å skaffe det en høvelig plass. Men med 
— hensyn til orglets størrelse tror jeg det er på tide å bremse litt. 
Musikerne og orgelekspertene kan aldri få nok, hvert nytt or- 
gel skal formelig slå alle tidligere rekorder — det gjelder å få 
med alle mulige varianter av stemmer fra orgelkunstens barn- 
dom til nutidens mest omfattende lydprestasjoner. Det er som 
om musikken skulde være det vesentligste ledd i gudstjenesten. 

Personlig er jeg ikke i tvil om at orglene i Nidaros domkirke, 
Vår Frelsers kirke og Fagerborg kirke er altfor store i forhold 
til de kirker, de står i, og den larm de kan prestere, når orga- 
nisten setter i med fullt verk, er alt annet enn behagelig for 
øret. Det skal da også noget til for å få plass til alle disse tusener 
av piper, og i Trondheim har man simpelthen ødelagt tverr- 
skibenes vidunderlige interiørvirkning. Hele nordre tverrskib, 
en av kirkens eldste og! vakreste deler, har man måttet ofre. 

På dette område skulde vi forsøke å komme ned på jorden 
igjen — på tross av alle musici. Jeg tenker ikke på den øko- 
nomiske side av saken, men det gjelder her som i all annen 
kunst at det er kvaliteten det kommer an på, ikke kvantiteten, 
og der må dog være en viss proporsjon mellem det rum, man 
skal fylle med musikk, og det eller de instrumenter som ut- 
sender det. 


Hvor orglet riktigst bør plaseres henger på det nøieste sam- 
men med det liturgiske syn. Dette er jo et teologisk spørsmål 
som jeg skal vokte mig for å blande mig bort i, men for min 
følelse står det så at orglet i første rekke har til opgave å un- 
derstøtte menighetssangen. Det er i alle fall i den evangelisk- 
lutherske kirke menighetens instrument og ikke prestenes. 
Men derav følger at orglet ikke hører hjemme i koret. Den 
opstilling som vi her i Oslo kan se i Vålerengen og ved det 
gamle orgel i Fagerborg er ganske forkastelig. Det fikk da 
enda være hvis det bare var orgelprospektet som slog hull på 
veggen i koret og tok opmerksomheten vekk fra det centrale, 
alteret, men det er jo det at der til et orgel også hører et sang- 
kor, unge damer i de mest brokete bluser. Og det er jo ikke 
bare det at de står deroppe i koret å synger, men den utsatte 
stilling foran menighetens blikke gjør at de er tilbøielige til å 
føle sig som optredende på en konsert — deres ansikter for- 
teller formelig at de venter sig applaus. Det virker i høieste 
grad forstyrrende for andaktsfølelsen. Men det er da for- 
håpentlig også et tilbakelagt stadium. 

Nei orglets naturlige plass er på galleriet over hovedinn- 
gangen. 

Å det hele tatt gjelder det både ved plaseringen av alt kir- 
kens inventar og ved planleggelsen av dens enkelte deler å 
undgå alt som smaker av unatur, positur og teater. Det vik- 

tigste av alt er ekthet og sannhet i alle ytringsformer, det er 


; den første betingelse for at kirkerummet skal makte å stemme 
til andakt. 


Men fordi jeg har denne innstilling likeoverfor kirkebyggin- 
gen har jeg så vanskelig for å forsone mig med at man henter 
sine motiver fra gamle historiske stilarter, hvad enten det er 
barok, gotik eller romansk. Det bringer noget av en falsk tone 


inn, noget kulissemessig som ikke står i samklang med den re- 


-ligiøse følelse. Og er det noget jeg frykter i forbindelse med 


kirkebygningen så er det det teatralske. Derfor er jeg også 


bange for den masserestaurering som nu foregår med de gamle 


kirker utover landet med tilbakeføring til svunne tiders form- 


sprog og følesett. Denne gjenoplivelse av apostelbilleder, eng- 
ler og kristelige symboler og fremkallelse av skyer og stjerner 


på tak og vegger blir så lett for mig en verdiløs, tom form og 


% Pop 
ning at det går ikke an å bygge i en tidligere tids stilart. Kir- 


hul estetikk. 
Det gjelder med kirkebygningen som med enhver annen byg- 


ken var alltid før den ledende i bygningskunsten. Det var i 


; den, de nye stilarter først og sterkest manifisterte sig, og 


* det var den som stillet de største monumentalopgaver og gav de 


byggende den rikeste anledning til å utfolde sine nye idéer. 


— Det var først ved midten av det 19de århundrede at det tilbake- 
- skuende, selvopgivende, romantiske syn gjorde sig gjeldende, 
men vel å merke ikke bare på kirkebygningens, men på alle 
områder. Det var da den planløse vandren om mellem alle 


historiens stilarter satte inn. 


Den største innsats, det 20de århundrede hittil har gjort på 


arkitekturens område er at vi har brutt med dette arkeologiske 


syn, radikalt og for alltid. Ja vi er i virkeligheten gått adskil- 
lig lenger i retning av positiv opbygning. Det 20de århun- 
drede er allerede langt på vei til å finne sin egen stil, betinget 


- av de nye sociale og økonomiske forhold, de nye tekniske frem- 
skritt, de nye bygningsmaterialer og de nye konstruksjoner. 
Hvad er det da den nye stil streber imot? dJo det er nettop 


sannhet og ekthet inn i bunnen av alle disse nye ting. Det 
som foregår hver dag for våre øiner er i virkeligheten en ny 
renessance, hvis dimensjoner vi ikke ennu kan overskue, og 
som ikke søker tilbake til nogen kjent historisk stilart, men til 

bygningskunstens mest elementære og evige grunnsannheter. 
Vi kan være uenige om verdien av meget av det som hittil er 
opnådd, men målet må alle være enige om: en bygningskunst 
som gir et fullt og klart uttrykk for den tid vi lever i. 

Her må også kirken være med. Den burde mer enn andre 
ha betingelse for å kunne forstå de motiver som ligger til 
grunn for de moderne arkitekturbestrebelser. Den burde 
igjen innta sin plass som den ledende på dette område. 

Men skal dette kunne skje, må kirken først og fremst være 
klar over sitt eget program. Den må være på det rene med 
hvad det er den vil. Så blir det arkitektenes sak å iklæ dette 
program en kunstnerisk form. 

Jeg tror man må være sogneprest Skagestad takknemlig for 
at han har satt disse spørsmål under diskusjon ved sin utmer- 
kede artikkelserie i Luthersk Kirketidende. Den oversikt han 
gir over prinsippene for den evangelisk-lutherske kirkebyg- 
ning og hvordan de er søkt gjennemført særlig i Tyskland i 
de senere år er meget lærerik. Og jeg er enig med ham, når 
han uttaler som sin overbevisning at vår tids kirkestil er på 
trappene. Og jeg er videre enig med ham i at den moderne 
kirkebygger skal regne med hele det omfattende kristenliv som 
rører sig i våre menigheter idag og som stiller krav om me- 
nighetshus, bedehus, misjonshus og ungdomshus. Alle de nye 
erfaringer som her er innvunnet må innarbeides i den samlede 
opgave. Hvad jeg er redd for er bare at selve kirken, guds- 
huset, skal ta for meget preg av bedehuset. Her må man ikke 
glemme å holde avstanden. Kirken må ikke trekkes ned på 
menighetshusets plan. Når Bjørnson sier at kirken i bondens 
øine står på et høit sted, så er der en dyp og vakker symbolikk 
i det. La oss ikke senke dette sted. La oss ikke glemme at 
kirken er et hellig sted, som vi nærmer oss med blottede hoder. 

Jeg har ingen tro på at kirkesøkningen økes eller at det reli- 
giøse liv stimuleres ved å gjøre kirken til et bedehus eller ved 


billig appell til det folkelige med kaffe og julekake. Hold kir- 
ken høi og ren. 


Harald Aars. 


VI TROR PÅ DOGMENE 
Foredrag holdt i Norske Studenters Kristelige Forbund 29 sept. 1932. 


Av cand. theol. Einar MOLLAND. 


Kirkestriden er forbi. Vi ser alt tilbake på den som et stykke 
merkverdig historie. Hvilken av de to parter det er som har 


seiret — vitenskapelig, kirkelig, kirkepolitisk og i den almin- 


delige opinion — det kan nok omtvistes, og det kan neppe be- 
svares med ett enkelt svar. I hvert fall har begge parter truk- 
ket sig tilbake, og hærene er gått i opløsning. Hvis man ennu 


synes det er litt krigsstemning igjen, så skyldes det bare at 


det nu engang ikke er så lett å avvæbne fullstendig, især ikke 
når man har en stående hær, slik som jo faktisk den ene part 


har. Men de våbenøvelser som nu holdes, er like ufarlige og 


uskadelige som våbenøvelser pleier å være. Og når nu nogen 


enkelt mann slår på sitt skjold og lager kampgny, da blir det 


nettop bare våbengny som hverken egger nogen venn eller 
skremmer nogen fiende i nevneverdig grad. De eneste som 


ikke riktig begriper at kamplekene er slutt, er en del av til- 
å skuerne på vårt kirkelige stadion som synes at deres gladiato- 
rer har vært for eftergivende i kampen. 


Men kampen er virkelig forbi, ser det ut til. Det blir ro i 


luften igjen. Det støv som blev hvirvlet i været under gladia- 


torkampen, faller til jorden. Luften blir klar. Vi ser tingene 


* ganske anderledes enn de tok sig ut i kampens hete. Dessuten 


er det nu en meget bedre tid til refleksjon og fredelig disku- 
sjon enn dengang luften gjenlød av kamprop og slagord. 
Dertil kommer at vi kjenner godt det blåser andre vinder 


ute fra Europa nu enn dengang. Atmosfæren er blitt en 


- annen. 


I denne nye situasjon vil vi nu ta op igjen til drøftelse et 
gammelt spørsmål — som ved å bli stillet nu i den nye situasjon 
blir et nytt problem, problemet om dogmene. 

Som merkeord for mitt standpunkt i dette spørsmål har jeg 


valgt ordene «Vi tror på dogmene». Jeg gjentar atter: Det 

er ikke min hensikt å slå på skjold og lage våbengny, men å 
innlede et fredelig ordskifte blandt studenter. Jeg tror heller 
ikke mine ord kommer til å gi noget ekko, hverken fra høire 
eller venstre. Snarest venter jeg taus hoderysten både fra høire 
og fra venstre. Og hvis nogen på tilskuerplassene skulde få 
øie på mig, vil de bli desorientert. 


«Vi tror på dogmene.» Hvem er «vi»? Det vil formodent- 
lig vise sig at det ikke er nogen enighet om at kristentroen er 
tro på dogmene. Antagelig vil uenigheten bli stor. Formu- 
leringen «Vi tror på dogmene» kan da ikke bety at det er en 
almindelig anerkjent sannhet jeg gjør mig til talsmann for. 
Det er neppe alles felles mening jeg uttaler. 

Men jeg håper og formoder at «vi» heller ikke bare er en 
retorisk form som i virkeligheten betyr «jeg», slik som det re- 
daksjonelle «vi»: Vi tok min hatt og stokk og gikk. Jeg hå- 
per altså at jeg har nogen med mig når jeg taler om dogmenes 
autoritet. 

Dette er meget vesentlig for mig. Når jeg taler om dette 
emnet, er det ikke for å uttale sensasjonelle meninger som jeg 
— candidatus theologiae Einar Molland — har privat. Det er 
fordi jeg tror jeg gjør mig til talsmann for en tendens som le- 
ver i mange av oss, men som ikke kommer klart til orde. Grun- 
nen til det er at vi kanskje ikke er oss tendensen bevisst, eller 
hvis vi merker at vi er i bevegelse, vet vi ikke riktig hvad det 
er vi beveger oss mot. 

Mine ord skal ikke være forsøk på å si mere eller mindre 
vellykkede morsomheter eller på å uttale privatmeninger som 
er så eiendommelige at de har krav på å høres. Jeg vil for- 
søke å finne ord for den tendens som jeg mener å merke hos oss. 
Jeg vil tolke den bevegelse som jeg tror vi alle er i. Jeg vil | 
prøve å vise at vi beveger oss mot en gjenopdagelse av dogmet 
— og dogmene. | 

Men er det virkelig dit vi beveger oss? Slik vil man spørre. 
Det er ikke innlysende at det er målet. Det er heller ikke min 
hensikt å profetere at vi alle om et par år skal gå omkring i 
dogmebegeistring, noget slikt som det sogneprest Edwin med 
et morsomt ord kaller bakrus-ortodoksi. Jeg vil bare påvise at 
gjenopdagelsen av dogmene nu er det riktige mål for vår bane, 
ikke det som vi med en naturlovs nødvendighet beveger oss mot. 

Det kan ikke være nogen tvil om at vi er i bevegelse. Vi har 
ikke de samme problemer og langt fra de samme anskuelser som 
studentgenerasjonen for bare ti år siden. 

Men vi har ikke lett for å si hvad vi beveger oss mot. Jeg 
tror det kommer av at det ikke er noget mål som kaller på oss 
og bestemmer vår bane. Vi har ingen idéer som besetter oss. 
Vi har ingen slagord. Barthianismen slår ikke rot hos oss, 
enda den har grepet masser av den akademiske ungdom i an- 
dre land, heller ikke høikirkebevegelsen eller nogen program- 


matisk bevegelse i det hele. 


Likevel er vi i bevegelse. Hemmeligheten ved denne bevegelse 
uten noget bevisst mål må være at den er en reaksjonær beve- 
gelse. Jeg sier «reaksjonær» uten å legge nogen som helst 
verdidom i ordet. Det er et farlig ord å bruke, for fra våre hi- 
storielærebøker og vårt politiske og kirkelige liv kjenner vi det 
bare som skjellsord. Men det behøver det slett ikke å være. 
Her skal det bare si at det er noget vi reagerer mot. Vår be- 
vegelse er en bevegelse bort fra noget, og det er derfor vi har 
så vanskelig for å si hvad vi beveger oss mot. Men om vi ikke 
kan si hvad vårt mål er, kan vi kanskje si hvad vi reagerer 
mot? 

Nu mener jeg at det vi reagerer mot, er nettop det som har 
gjort dogmene uforståelige og dogmetroen umulig for oss. Vi 
kan tenke på den klang som ordene «dogme», «dogmetro», «dog- 
matisk», «dogmatikk», «dogmebunden» har i vårt daglige 
språk, f. eks. i våre aviser. Heller ikke i vårt kirkelige språk 
lyder ordene særlig bra. De liberale har jo nettop bekjempet 
dogmene og har funnet glede i Harnacks ord at dogmets hi- 
storie er dets kritikk og opløsning. Heller ikke de konserva- 
tive kirkemenn hos oss har riktig likt dogmene. Dertil var de 
for meget pietister. De foretrakk å tale om bekjennelsen og 
bekjennelsesskrifter. Det heter «bekjennelsestro teologi», ikke 
«dogmetro teologi» — et ord som kunde få nogen hver til å 
grøsse. Men fremfor alt var det Skriften de vilde forsvare. 
Bibeltro forkynnelse var et godt slagord. Når de konservative 
likevel ofte forsvarte dogmene, da var det gjerne i den tanke 
at de inneholdt hovedinnholdet i Bibelen. Og når man ikke 
kunde forsvare hele Bibelens innhold, kunde man i hvert fall 
forsvare det viktigste og centrale. Nei, kirkestriden var ikke 


612 EINAR MOLLAND 


egentlig preget av nogen dogmebegeistring. Den siste som i 
vår Kirke har talt med begeistring om dogmene, har vel vært 
Krogh-Tonning"). 

Men kan det ikke tenkes at vi kunde komme til en annen 
vurdering av dogmene, en positiv vurdering av dem nettop som 


dogmer? 


Vi må da imidlertid tilbake til spørsmålet om hvad vi reage- 
rer mot. 

Det er lett å se at vi reagerer mot individualismen. Det har 
vi i grunnen alt sagt da vi sa at vi beveger oss i flokk, og åpent 
vedkjente oss dette. Og om folk derfor vil beskylde oss for å 
være uselvstendige og la oss trekke med av tidsstrømninger, så 
gjør ikke den beskyldningen stort inntrykk på oss. 

Men en gang var det anderledes, for en og to mannsaldre si- 
den. Da hersket individualismen i åndslivet. Det gjaldt å 
være selvstendig, å være «mig selv og ingen anden, end mig, 
så lidt som Gud er Fanden». Vi kan finne tidens slagord 
høist besynderlige, og vi vilde finne dem ennu besynderligere 
hvis de ikke var oss så velkjente fra litteraturen. Dengang 
var det sublime sannheter at majoriteten alltid har urett, eller 
at den er sterkest som står alene. Nu er disse fynnord vel 
sublime, men neppe sanne. 

Individualismen rådet også i Kirken. Ja, nettop her gav den 
sine kraftigste utslag. Man betraktet dengang Luther som den 
religiøse individualismes banebryter. Hans egentlige storverk 
var at han hadde befriet menneskesjelen fra all avhengighet 
av Kirken, fra all trældom under autoriteter og hadde stillet 
den enkelte menneskesjel ganske alene overfor Gud. Og han 
hadde åpnet adgangen for hver enkelt kristen til å lese Bibe- 
len selvstendig og så treffe sine egne avgjørelser i livets SPØYrS- 
mål. 

Og Søren Kierkegaard blev tolket som den individualistiske 
inderlighets profet — nokså forskjellig fra den tolkning han 
idag får av våre barthianere. Av ham lærte man hvad det vil 
si å være alene på de 70 000 favners dyp. 

Hvordan måtte man ut fra denne religiøse individualisme 
se på dogmene? Det er klart at man måtte stå temmelig av- 


1) Jeg vilde være takknemlig om nogen vilde beriktige denne kirkehi- 
storiske påstand for mig. 

visende overfor dem, i hvert fall høist uforstående. Dogmene 


- var jo nettop en tvangstrøie for den enkelte kristne. De vilde 


jo binde hans tro til formuleringer som var vedtatt av Kirkens 
majoritet. De vilde tvinge ham til å tro som alle andre. De 
vilde uniformere kristentroen. Formuleringer fra fortidens 
kirkelærere og fortidens konsiler skulde være bindende for nu- 
tidens kristne. 

Efterhvert som den dogmehistoriske forskning gjordo sine 
store opdagelser, blev det også klart hvordan dogmene var blitt 


-til. Det var trostanker som kirkemøter i regelen hadde vedtatt 


efter lange teologiske stridigheter, idet de avgjorde at den ene 
part hadde rett og den annen urett. Og hvordan kunde et kir- 
kemøte vedta noget slikt? Svaret var enkelt: Maj oriteten 
tvang sin vilje igjennem. Men nu var jo disse stridigheter 
stilnet for lenge siden. De var utsprunget av en ganske annen 
situasjon enn vår, hadde forutsetninger som vi ikke delte. 
Skulde så kirkemøtenes beslutninger herske over vårt trosliv? 

Det var ikke underlig at folk i slutten av forrige århundre 
hadde vanskelig for å forstå dogmene og ennu vanskeligere for 
å bøie sig for dem. Et særlig drastisk eksempel på tidens vur- 
dering av dogmene har vi i «Bondestudentar» hvor Garborg lar 
en radikal student si: «Eg held med deim som vil ha Prestane 
avtekne, eg; der er eg med; oh! dei Svinebeisti. Stend dei ikkje 
der og lyg so det renn av deim kvar Guds skapte Sundag! Trur 
dei ikkje me veit at Jesus vart Gud på Kyrkjemøte i Nikæa 300 
Aar etter han var daud? hoh-oh-oh! utnemnd til Gud med sim- 
pelt Fleirtal? Og Fleirtal fekk han av di Keisaren gjekk med! 
hadde Keisaren gjengi med Arius daa, som han gjorde fleire 
Gongir fyrr, so hadde Jesus aldri i Verdi vorti Gud! Det veit 
dei, Svinebeisti !» 

Nuvel, så meget som denne studenten visste nok ikke «Svine- 
beisti». Men også blandt de kristne var stemningen i grunnen 
mot dogmene. En berømt tysk teolog uttalte at den enkelte 
kristne selv skulde lage sig sine egne trostanker. Og hans ord 
blev hørt og gjentatt med begeistring. 

Vi har skissert denne åndshistoriske situasjon et halvt sekel 
tilbake for desto tydeligere å se hvor vi står idag. Vi hører 
nemlig alle at det er en svunnen tids tale. 

I det almindelige åndsliv har kollektivismen tatt makten. Vi 

kan tenke på den rolle som slagordet «solidaritet» spiller. Vi 
regner med den kollektive vilje. Arbeiderne opererer med 
«klassebevissthet» som et av sine yndlingsbegreper. Stats- 
tanken kommer igjen i forgrunnen i den almindelige kultur- 
tenkning. Man lese hvad tyske tenkere nu begynner å skrive 
om staten! 


Vi opdager nu noget som virker komisk, men som gir oss ad- 
skillig å tenke på. Vi ser nemlig at i 80-årene var alle indivi- 
dualister, og nettop i sin individualisme var de alle avhengige 
av hverandre og påvirket av hverandre. De opflammet hver- 
andre til individualisme og levet alle av felles idéer, selv om de 
ikke gikk til slike skritt som vittige tunger påstår tyskerne 
gjorde, nemlig å stifte individualistforeninger. 

I våre øine kommer tidens individualistiske idéer og slagord 
til å ta sig ut som noget illusjonære. De talte om å være selv- 
stendige og uavhengige og om at den var sterkest som stod 
alene. Men de talte om dette i flokk. De talte om å lage sig 
sine egne trostanker, men levde på andres, andre tiders og an- 
dre menns. 

Vår kollektivisme består i at vi vet at vi ikke er alene 
i verden, men lever i samfund med mennesker. Gud har stillet 
oss blandt menneskene. Og dette samfund blir vi ikke kvitt, 
kan og skal ikke skille oss ut fra det. Heller ikke for Guds 
ansikt står vi alene. Gud bruker mennesker til å tale til oss. 

Men kollektivismen i kristendommen innebærer noget mere. 
Vi opdager Kirken. Våre fedre visste lite om hvad den var, 
selv om de med både gru og forferdelse hadde sett på kirkestor- 
meren Søren Kierkegaard. De kunde vanskelig se annet enn 
grå og foreldede kirkemurer. Eller de betraktet den empiriske, 
synlige Kirke som en slags kristelig forening, bare adskillig 
Større enn almindelige kristelige foreninger, og med svært 
blandet medlemsmateriale. 

Men for vårt blikk reiser Kirken sig høi og mektig. Den 
raker høit op over alt annet i folkehavet, alle andre institusjo- 
ner og makter. Alle institusjoner vakler, men Kristi Kirke 
står. I den betydning kan vi bruke ordene extra ecclesiam 
nulla salus, — utenfor Kirken er det ingen sikkerhet. 

Gud lar oss, den nuværende generasjon, forstå hvad det vil 
si å tro på Kirken. Vi ser at den er en guddommelig institu- 

sjon, ikke bare en menneskelig sammenslutning. Kirken er no- 


«get mere enn summen av alle dens medlemmer. Den er en in- 


stitusjon som vi blir optatt i, innlemmet i, ikke en sammenslut- 
ning som vi utgjør. 

Men hvilke følger får dette for vårt syn på dogmene? Vi ser 
for det første at dogmene er kollektiv tenkning. De er ikke 
bare enkeltmenns trostanker, men manges felles tanker. Dette 
at de er bundet til samfundsliv, må nettop gi dem autoritet 
for oss. 

Men dogmene er mere enn vanlig kollektiv tenkning, slik som 
de socialistiske idéer eller det forrige århundres fremskritts- 
idéer. Dogmene er Kirkens tanker, ikke bare almindelig men- 
neskelig ideologi. 

Det er ingen enkelt mann som har muret Kirkens mur av 
dogmer. Den er bygget ved mange århundreders tankearbeide. 
Alle de store kirkesamfunds felles dogmatiske grunnmur er 
resultatet av fem århundreders kirkelige tenkning. Det som 
vår lutherske Kirke ytterligere eier av dogmer, er en frukt av 
hele middelalderen, både Augustinus og Anselm og Luther og 
romerske og protestantiske konsiler. 

Dogmene er hele Kirkens felles tanker. Ofte er et dogme før- 
ste gang tenkt av et geni blandt dens sønner. Men det er ikke 
derfor det er blitt dogme. Luthers tanke om den trælbundne 
vilje, som han selv betraktet som en av sine viktigste teologiske 


tanker, er aldri blitt dogme i vår Kirke. 


Selv om en trostanke oprinnelig er utkastet av en enkelt 


mann, må den først ha blitt manges eie før den kan bli dogme. 


Først da vedkjenner Kirken sig den som sitt dogme. Derfor 


har et dogme en lang forhistorie. Det er ikke bare gjennem- 
 trumfet av en tilfeldig majoritet med en keiser i spissen, slik 


som dogmekritikeren i «Bondestudentar» mener. Dertil kom- 
mer at kirkemøtene ikke har fattet majoritetsbeslutninger, 


men kollektive beslutninger. De holder ikke avstemning og tel- 
— ler stemmesedler. De som skjønner at de representerer den ta- 

pende mening, gir efter for de andre eller forlater kirkemøtet 
før beslutningen skal fattes. Når så dogmet vedtas, er det ikke 
som i hint berømte gymnasiesamfund som med 11 mot 7 stem- 
mer vedtok en resolusjon om at det var sannsynlig at det ikke 


eksisterte nogen Gud. Det er ikke de og de kristne, de og de 

biskoper som beslutter, men det er Kirken som vedkjenner sig 


et dogme. 
Men å tro på dogmene er å bekjenne sig til Kirkens kollek- 


tive tenkning. 


I sine dogmer har Kirken villet uttrykke hvad kristentroen 


er. Har den gjort rett i å binde troen til intellektualistiske 


formuleringer ? 
Lenge har å stille dette spørsmål vært ensbetydende med å 


svare nei på det. En avgjort antiintellektualisme har også vært 
med på å bringe dogmene i miskreditt. Om man ikke likefrem 
har sagt «Nous sommes sauvés par la foi, indépemment de la 
croyance» (vi blir frelst ved troen, uavhengig av trosinnholdet), 
så har man i hvert fall sagt at troen er tillit og ikke må for- 
veksles eller blandes sammen med forsantholden. Og man har 
stadig gjentatt at kristendommen er liv, ikke lære. 

Imidlertid har man gjentatt denne sats så ofte at vi får 
lyst til å protestere og innvende at læren er en del av livet. 
Det er galt å stille den i motsetning til livet. Våre tanker er 
noget som virkelig hører vesentlig med til livet vårt. Vi kan 
også peke på at de verste dogmetidene i Kirkens historie, mid- 
delalderen og den lutherske ortodoksis tid, har vært meget rike 
tider, preget av et mangesidig og kraftig liv. Er det nødven- 
dig å minne om mere enn middelalderens billedkunst og den 
klassiske lutherske salmediktning, begge preget av dogmene? 

Sammen med antiintellektualismen gikk subjektivismen. 
Hvis man vilde gjøre sig op nogen tanker om kristentroen, da 
kunde det bare bli subjektive tanker, uten krav på å være au- 
toritative for andre. For egentlig var jo troen noget som ikke 
kunde komme til uttrykk i formler og ord. De mest konse- 
kvente vilde derfor avskaffe alle trosbekjennelser. Troen blev 
henlagt til følelsen og viljelivet. «Subjektiviteten er Sandhe- 
den». Og når man kom riktig langt, over i karrikaturen, da 
gjaldt ordene «Gefiihl ist alles, Name Schall und Rauch». 

Vi idag føler sterkt mangelen ved denne subjektivisme og 
antiintellektualisme. Kirken har jo et budskap til verden, og 
et budskap må klæs i ord og begreper. Det er saken forkyn- 
nelsen skal tale om, ikke bare om vår stilling til saken, vår op- 
fatning av saken, vår subjektive mening om saken eller de fø- 
lelser saken fremkaller hos oss. Vi leser derfor med begei- 

string ordene om prestene i Christian V.s Norske Lov: «De 


skulle ej heller sige, hvad dennem selv lyster; Men hvad der hø- 


rer til Sagen skulle de paaminde med klare og velforstandige 
Ord». Nu har vi så lenge hørt prester av alle avskygninger 
preke «hvad dennem selv lyster», at vi gjerne vilde høre dem 
preke «hvad der hører til Sagen». 

Men det som «hører til Sagen», har Kirken villet uttrykke 
i sine dogmer. De er tvers igjennem saklige. De inneholder 
det som er blitt kalt «kristendommens metafysiske real- 


Ooplysninger», oplysninger om hvad vi har å holde oss 


ti. Dogmet om Kristi inkarnasjon sier oss at Han er Guds 
sønn, Gud og menneske, virkelig Gud og virkelig menneske, 
ikke slik at det menneskelige i sin fullkommenhet er guddom- 
melig, men slik at den guddommelige og den menneskelige na- 
tur er forenet i én person. Det er dogmet om historiens store 
under, Guds menneskevorden. I grunnen passer navnet «kri- 
stendommens metafysiske realoplysning» godt som navn på et 
slikt dogme. Dogmet lærer oss noget som ingen historieforsk- 
ning kan gi oss og ingen historieforskning kan ta fra oss, som 
ingen naturvitenskap kan gi oss og ingen naturvitenskap kan 
ta fra oss. Men likevel er det noget teoretisk, et teoretisk ut- 
trykk for kristentroens virkelighet, kort sagt en «metafysisk 
realoplysning» for oss. 3 

Vi vil ikke redusere troen til en forsantholden av dogmene. 
Men la oss kalle dem kristentroens teoretiske uttrykk. 


Er det nu riktig å binde den kristne tro til disse uttrykk? 
Er de ikke i alt for høi grad preget av oldtidens og middelalde- 
rens verdensbillede? 

Spørsmålet har vært et hovedspørsmål i den liberale teologi, 
og her har den gjort en betydelig innsats. Jeg taler om den 
virkelige liberale teologi, ikke det som i den almindelige opinion 
her hjemme går under dette navn. Her er jo «liberal teologi» 
blitt en slags klengenavn på all kritisk forskning av kristen- 
dommens historie. Hvis man sier at første Petersbrev ikke er 
skrevet av apostelen Peter, så kalles dette for liberal teologi 
hos oss. 

Men liberal teologi er noget annet. Den er teologisk tenk- 
ning, og det en teologisk tenkning som vilde redde kristendom- 
men ved å sondre mellem dens kjerne og dens skall. Denne te- 

ologi blev født i en tvangssituasjon. Naturvitenskapens og hi- 
storieforskningens resultater tvang teologien til et opgjør. 
Verdensbilledet og hele den almindelige tenkemåte var blitt en 
annen enn den tradisjonelt kirkelige. Kristendommen levde 
under vitenskapens trykk. Men nu gjorde de liberale teologer 
den opdagelse at kristendommens kjerne ikke kunde rammes 
av vitenskapen. Skallet, det tradisjonelle skall, var derimot 
foreldet. Vår opgave var derfor nu å gjennemtenke kristen- 
dommen på ny, og så skape nye former. For det gamle inn- 
hold kunde reddes over i nye former. Enkelte gikk her så 
langt som til å lage nye trosbekjennelser. Men felles for dem 
alle var at de vilde la Jesus Kristus tale til de moderne men- 
nesker slik som de var. De vilde ikke først gjøre dem til barn 
av det 16de århundre for så å gjøre dem til kristne. 

Vi står alle i takknemlighetsgjeld til denne liberale teologi, 
også vi som nu reagerer mot den. Ja, selv de som tror de ikke 
har lært noget av den, de har mottatt ikke så lite. 

Men som helhet virker den jo nu underlig foreldet. Og nu 
høres dens toner meget sjelden blandt teologene. Vi treffer 
den derimot imellem hos legfolk, hos oss nylig i Harald Aars, 
Kristusveien i lys av vår tid. 

Grunnen til at den liberale teologi virker så avlegs nu, er at 
den situasjon i åndslivet som fremkalte den, ikke er lenger. 
Vi føler ikke lenger vitenskapens tyranni som dengang den 
blev til. Ikke-teologene skulde vite hvordan de teologiske hi- 
storikere nu for tiden snur og dreier på det som nylig blev be- 
traktet som historiens fakta og derfor blev sett på med ære- 
frykt. Og de gjør det med den aller beste metodologiske 
samvittighet. Historieforskningen på dette felt er for tiden 
preget av en kraftig skepsis overfor forskningsresultatene. 
Heller ikke naturvitenskapen er for tiden særlig farlig. Den 
lager ikke verdensbillede, og hvis den lager noget, er det så 
abstrakt og uanskuelig at det ikke gjør noget inntrykk på folk. 
Nei, da er dogmenes anskuelige verdensbillede med de tre eta- 
sjer, himmel, jord og helvede, noget ganske annet! 

Situasjonen er nu den at troen ikke riktig kan finne nogen 
ny vitenskapelig drakt å klæ sig i, men uten å genere sig kan 


klæ sig i sine gamle dogmatiske klær som slett ikke virker så 
forferdelig avlegs. 

Vi vil sammenfatte våre bemerkninger om den reaksjonære 
bevegelse tilbake til dogmene. 
Det var en tid da det var en frigjørelse å komme ut av dog- 
menes tvang. Vi har et illustrerende eksempel, Nathan Söder- 
blom. Han skriver selv om hvad det betydde for ham å komme 
ut av all bundethet til ytre religiøse autoriteter, hvor befriende 
det var å komme ut av dogmer og bokstavtro og få øie på Gud 
i den historiske Jesus Kristus selv. Vi kan si: Han blev frelst 
fra de hårde dogmer og den umulige bokstavtro til et levende 
forhold til Kristus. Et av Kristi mange frelsesverk var å frelse 
fra dogmene. 
For oss idag er situasjonen en annen. Man kan kanskje våge 
å si at Kristus idag frelser oss fra individualismens illusjonære 
og dog skrekkelige ensomhet, fra subjektivismen med dens sta- 
dige kretsen om våre egne oplevelser og våre egne tanker, fra 
den utflytende stemningsreligiøsitet og fra videnskapens ty- 
-ranni — inn i dogmets verden. 
8 Men er det på denne måte vi kommer ut av det som vi vil 
bort fra? Er ikke barthianismen snarere vår vei? 


Det er tydelig at barthianismen er en reaksjon mot de sam- 
me makter, og det en meget kraftig reaksjon. Men dens feil 
er, som det ofte er sagt, at den er negativ. Dens negativitet 
ligger i dens vesen. Den kan vanskelig si noget mere positivt 
enn at Gud er i himmelen og du på jorden. Hvad enten det er 
 dypsindige tyskere som skriver filosofiske betraktninger over 
den menneskelige situasjon, eller det er tungerappe danske 
Tidehvervsfolk som har sin styrke i å gjøre narr av Kirkens 
menn, så kommer de vanskelig lengre enn til å tale om vår si- 

tuasjon, og om at alt hvad vi eier av kristendom, er menneskelig 
og derfor under dommen, for å bruke et av danskenes uttrykk. 
I sin kritikk av kristendommen kommer de ofte Ludwig 
- Feuerbach forbløffende nær. Det er i grunnen bare den for- 
skjell at barthianerne regner med en mulighet som heter åpen- 
% baring, hvilket Feuerbach vitterlig ikke gjorde. Men jeg tror 
vanskelig vi kan bruke et sterkere ord enn at de regner med en 
åpenbaring i Kristus. De kan nemlig ikke utsi noget om denne 
åpenbaring. For da må de peke på noget menneskelig som 
Å skal være åpenbaring, og det kan noget menneskelig ikke være. 
Her står barthianerne overfor store vanskeligheter, for enhver 


» 

sats om Kristus kan opløses av tankens dialektikk. Det er let- 
tere å tale om vår situasjon enn om Kristus. 

Men vår situasjon kan de belyse uhyggelig skarpt. Om åpen- 
baringen kan de derimot ikke tale. De har ikke lett for å kom- 
me lengre enn til et «om der var en åpenbaring». Her stanser 
den konsekvente barthianisme. La oss kalle den for det natur- 
lige menneskes teologi. 

For å kritisere barthianismens dialektikk vil vi gi ordet til 
kirkefaderen Ambrosius. I De fide sier han om arianerne: «De 
henter all kraften i sin giftige lære fra den dialektiske drøftelse 
som efter filosofenes mening ikke formår å bygge noget op, 
men bare har tendens til å rive ned. Men ikke ved dialektikk 
behaget det Gud å frelse sitt folk. Guds rike er nemlig i den 
enkle tro, ikke i ordstrid.*)» 

Er «den enkle tro» tro på dogmene? Spørsmålet kan synes 
oss underlig. Den enkle tro forekommer oss kanskje ikke å være 
nogen passende betegnelse for troen på dogmene. Likevel kan 
det ikke være nogen tvil om at Ambrosius her mener troen på 
Kristus-dogmet. Men spørsmålet er om vi kan kalle troen på 
dogmene for den enkle tro. 

Jeg mener at vi godt kan kalle dogmetroen for den enkle tro. 
Den består nemlig i det enkle forhold til Kristus slik som Han 
møter oss i Kirken her og nu. Kristus kommer oss i møte i 
Kirkens forkynnelse og lære, vi kan si i Kirkens dogmer. Dog- 
mene vil nettop uttrykke Guds åpenbaring i Kristus. 

Dogmetroen er troen på Kristus slik som vi møter Ham i 
Kirken. Men mange vil ikke nøie sig med dette Kristusbillede. 
De vil tilbake til den historiske Jesus Kristus selv. De kan gå 
Så langt som hin danske tenker som ikke ønsket annet enn å 
bli kvitt «disse 1800 Aar», nemlig de 1800 år som skilte ham 
fra Jesus. Men slike ønsker er fåfengte. Gud har satt oss i 
historien 1900 år borte fra Jesus. Vi er i grunnen i samme 
situasjon som folket i Galatia som Paulus skriver til. De had- 
de heller ikke sett Kristus. Men Kristus var malt for deres 
øine, og det korsfestet, kan Paulus skrive til dem (Gal. 3, 1). 


*) Omnem enim vim venenorum suorum dialectica disputatione con- 
stituunt, quae philosophorum sententia definitur non adstruendi vim 
habere, sed studium destruendi. Sed non in dialectica complacuit 
Deo salvum facere populum suum: Regnum enim Dei in simplicitate 
fidei est, non in contentione sermonis. 

Det var neppe et naturalistisk billede Paulus sikter til, snarere 


troens Kristusbillede. Det har sannsynligvis talt om Kristi li- 


delse som et offer, om meningen med den, om hvor stort et of- 
fer Kristus bragte. Billedet av den Korsfestede har sikkert 
hatt sine dogmatiske trekk. Ja, vi kan vel si at det har vært 
mere i slekt med Kirkens Kristusdogme enn med alle de såkalte 
historiske Jesusbilleder som er tegnet, fra Renan til Kristian 
Schjelderup. 

Men har da den første kristendom vært så dogmatisk? og er 
det Nye Testamente dogmatisk? , 

At stykker av det Nye Testamente klinger svært dogmatisk, 
er sikkert. Paulus citerer i et av brevene sine en urkristelig 
hymne til Kristus: «Han som da Han var i Guds skikkelse, 
ikke tviholdt på å være Gud lik, men uttømte sig, tok en tjeners 
skikkelse, blev mennesker lik. Og da Han viste sig som «men- 
nesket», ydmyket Han sig og blev lydig inntil døden, ja kors- 
døden. Derfor har Gud ophøiet Ham og skjenket Ham navnet 
over alle navn, forat ethvert kne skal bøie sig i Jesu navn, både 
i himmel, på jord og i helvede, og enhver tunge bekjenne at 
Jesus Kristus er herre, til Gud Faders ære.*)» Vi hører den 
ene dogmatiske formulering efter den annen. Selv «lydig inn- 
til døden» — de ord som klinger mest som en historisk ikke- 
dogmatisk dom — er et dogmatisk uttrykk. Ikke-dogmatisk 
uttrykt vilde det hete: Jesu forkynnelse og hans liv førte til at 
hans samtid lot ham henrette. Å kalle ham lydig — absolutt 
lydig, mot Gud — og så si at lydigheten mot Gud strakte sig 
like til det å lide døden, det er en dogmatisk opfatning av Jesu 
liv og av hans død. 

Men i evangeliene, er det også der Kristus-dogmer som mø- 
ter oss? Finner vi ikke der historie, historisk virkelighet? 
Vanskelighetene blir enorme når vi forsøker å si hvor det hi- 
storiske slutter, og hvor det dogmatiske begynner. Her kan 
den nyeste evangelieforskning hjelpe oss. Den har vist hvor- 
dan dette spørsmål er fullstendig galt stillet. Evangeliene er 
nemlig tvers igjennem dogmatiske, også når de forteller histo- 
rie. De gjengir billedet av Urkirkens Kristus. Likegyldig hvil- 
ken fortelling de gjengir om Jesus, så forteller de den fordi 


1) Phil. 2, 6—11, her oversatt noget anderledes enn i den norske bibel- 
oversettelse. Til denne Kristus-lovsang se E. Lohmeyer, Kyrios 
Jesus, Heidelberg 1926. 

den handler om Messias, om vår Herre, om verdens Frelser. Og 
dette syn på Ham preger selve deres måte å fortelle på og der- 
ved også fortellingens innhold. Fortellingene blir «dogmati- 
ske», selv om de inneholder «historiske» minner fra Jesu liv 
på jorden. Men avgjøre hvor den historiske kjerne er, og hvor 
det dogmatiske skall, det kan vi ikke. Det dogmatiske er nem- 
lig ikke bare skall, men innhold. Det har aldri eksistert nogen 
udogmatisk fortelling om Jesus, aldri noget udogmatisk billede 
av Jesus. Og Jesus selv er oss utilgjengelig. 

Gud stiller oss ikke ansikt til ansikt med Jesus selv, men med 
et dogmatisk Kristus-billede og Kirkens dogmer om Kristus. 


Det er ennu et spørsmål jeg må berøre før jeg slutter. Å tro 
på dogmet er et prinsipp som vi har hevdet. Men når dette 
prinsipp skal realiseres, møter vi mange dogmer. Hvordan 
skal vi stille oss overfor dem? Skal vi tro på alle dogmene? 
Skal vi forlange at vi skal tro Ånden utgår fra Faderen og 
Sønnen slik som den vesterlandske Kirke lærer, mens den øster- 
landske lærer at Ånden utgår bare fra Faderen? 

En hel del dogmer er bare kjent av kirkehistorikere og kan 
bare begripes av dem . De er utsprunget av situasjoner som vi 
ikke kjenner og har forutsetninger som vi ikke forstår. Kan 
de dogmene bli vårt åndelige eie? Neppe. 

Men det er andre dogmer som vi kjenner og forstår. Vi mø- 
ter dem stadig i Kirkens forkynnelse. Vi kjenner dem fra vårt 
Nye Testamente, og vi bekjenner dem i vår trosbekjennelse. 

I katolsk litteratur leser vi ikke sjelden om et betagende syn 
under messen. Det er synet av den gudstjenestefeirende me- 
nighet som faller på kne når den sammen synger den Nikæn- 
ske trosbekjennelse og kommer til ordene et caro factus est — 
«og Han blev kjød» — for så å ligge på kne helt inntil den 
synger et resurrexit — «og Han opstod». Da reiser menighe- 
ten sig. Ved disse handlinger uttrykker den at den bekjenner 
disse dogmer. Den som har sett dette syn, vet hvor betagende 
det er. Men det er også et annet syn som er betagende. Det 
er å se en luthersk menighet reise sig mens presten oppe ved 
alteret på alles vegne bekjenner Kirkens dogmer om Gud, om 
Kristus og om Ånden. 

Når vi taler om det vi eier av Kirkens dogmeskatt, må vi 
med sorg tenke på en bekjennelse som vi eier, men ikke bruker. 
Det er den Nikænske trosbekjennelse. Den hører til våre så- 

kalte bekjennelsesskrifter. Den brukes i hver eneste romersk 
. messe, i hver nadverdgudstjeneste i den Engelske Kirke og på 
de store høitidsdagene i den Svenske Kirke. Men vi bruker 
den aldri, det vil si høiden som hjelpemiddel under kjetterjakt. 
Den hadde fortjent en bedre bruk. 

De dogmene som er kjente og aktuelle for oss, de kan bli vårt 
åndelige eie. Overfor de andre mener jeg vår stilling må bli 
denne: Vi vet at Kirken har svar på fiere spørsmål enn våre. Om 
vi skulde finne på å spørre om hvordan den guddommelige og 

. den menneskelige natur kunde forenes i Kristus, så har Kirken 
et svar også på det spørsmål. I prinsippet bøier vi oss også her 
for svaret, men svaret selv kan neppe bli en bestanddel av vår 
aktuelle tro. 


Formuleringen «Vi tror på dogmene» er kanskje uheldig. 
Man kan si at vi skal tro på Gud, Kristus og Ånden og ikke 
på dogmene. Det er heller ikke min mening å øke våre tre 
trosartikler med en fjerde om troen på dogmene. Dogmetro 
er nettop arten av vår tro på Gud, Kristus og Ånden. 

Men er ikke dogmetroen allerede uttalt i vår trosbekjennelse? 
Er den ikke inneholdt i ordene «Vi tror på en hellig, almindelig 
Kirke»? 

Å tro på dogmene er å anerkjenne 1900 års kirkehistorie som 
hellig historie. Det er å høre Kristi tale i 1900 års historie. 
Dogmene, den almindelige kristne tro, binder oss sammen med 
hele den store Kirke. Denne tanke er uttrykt i skjønne ord av 
den kirkelige tradisjonalismes talsmann ved slutten av oldtiden, 
Vincentius av Lerinum: «I den almindelige Kirke må vi i høi 
grad sørge for at vi holder fast ved det som overalt, alltid og 
av alle er trodd» — ut id teneamus, quod ubique, quod semper, 
quod ab omnibus ereditum est. Vi kunde gjerne oversette or- 


dene med «at vi tror på dogmene». 
Einar Molland. 

Av MaTHEA TRrøFTEN, N. Odal. 


Når jeg skal prøve å fortelle litt om dagliglivet på Aulestad 
i Bjørnsons fattigste men kanskje herligste tid — i hans 45års 
alder, da jeg så ham omtrent daglig i to år, — så må jeg først 
si litt om menneskene han ferdes mellem der. 

Bjørnson var først i syttiårene for annen gang flyktet til 
utlandet — spottet og misforstått i «Tigerstaden» som han den 
gang kalte Kristiania. Men han hang med alle hjerterøtter ved 
Norge og vennene her og spurte flere av dem om de kunde 
skaffe ham en gård på landet. 

Teol. kand. Karl Seip, svogeren min, brevvekslet med Bjørn- 
son om saken og avsluttet handelen av Aulestad gård med høi- 
fjellseter, husmannsplasser og vassdrag med stor fos — Næver- 
åen, Næverfossen — for 16 000 spd. >: 64000 kr. Kr. Janson 
og især den unge storbonde Per Bø, som eide nabogården ved 
Aulestad, støttet til. Men alt stod på om bryggerieier Halvor 
Schau kunde låne Bjørnson pengene — og det gjorde han — og som 
jeg tror med støtte av forlagsbokhandler Hegel i Kjøbenhavn. 

Det som drog Bjørnson nettop til dette sted — Østre Gaus- 
dal, 2 mil nord for Lillehammer — var at Chr. Bruun og Jan- 
son nogen år hadde arbeidet der med sin frie folkehøiskole. 
Bjørnson satte stort håp til de livsfornyende vekkende skole- 
tanker — utgått fra Grundtvig og prøvd i Danmark alt en hel 
menneskealder da. Skolen var flyttet ned fra Sell — hadde 
ennu intet hus selv. Bjørnson var straks ferdig til å gi tomt 
og et skogstykke til park sønnenfor Næverfossen, hvor «Von- 
heim» ennu ligger. Per Bø gav tømmer til to høiloftede bjelke- 
haller. Huset blev bygget ved pengegaver av gudbrandsdalske 
bønder o. fl. Like ovenfor Aulestad fikk Kr. Janson jord med 
løvskog til å bygge sitt vakre hus Solbakken, hvor han kunde 
huse over 20 elever. 

Det kostet nok kamp og krevdes offervilje for å holde en slik 
skole oppe. Ingen støtte hadde den av stat eller fylke — men 

megen motstand. En skolegang som ikke endte med eksamen 


var ikke god å forstå. Det har siden i fullt mål vist sig, at 


denne vekkende skole fikk folk i gang med lyst til selv å arbei- 
de. En rekke av dem som var elever ved disse skoler i Dan- 
mark og Norge var siden med å skape store fremskrittsverdier 
for vårt folk. Tenk bare på folkeskoleloven av 1889. 

De menn som brøt vei for en vekkende oplysning, lagt på 
historisk og kristelig grunn, hadde selv alle gått ut fra univer- 
sitetet, men mente at meget i den undervisning de selv hadde 
fått, var gitt på en kjedelig og tørr — unasjonal — vis, og at 
den ofte sløvet lysten og handlekraften istedenfor å spore den. 
Folkehøiskolen brøt med «den sorte skole». De unge skulde 
læres til å leve historien, bli arbeidsglad og lærelystne. 

Da jeg svært ung — altfor ung — kom op i dette skolelivet, 


-— var våre 4 lærere alle teol. kandidater, og de to: Chr. Bruun 


Kr. Janson forfattere og fikk siden det vi kaller for et stort 
navn. De kunde alle hatt lønnede og hedrede stillinger som 
statens embedsmenn, og hit de hadde valgt blev det liten lønn 
— og for det første ingen heder. Det heter om Johannes døpe- 
ren: «Änden drev ham». Dette passet også på folkehøiskolens 
banebrytere, menn og kvinner. 

Ett ledd i dette oplysningsarbeide — et verdifullt ledd — 
var at skoleungdommen dannet en husstand sammen med en 
av lærerfamiliene. De kom da til å leve daglig liv med lærerne 
i et lyst og hyggelig hjem med samtaler over bordet og sang 
og lek om kveldene. For å nå den ungdom som mest trengte 


— det, måtte betaling for kost og hus være den minst mulige. 

Maten måtte bli derefter. Vi var jamen ofte sultne. Men for 
et liv! Der kom voksen ungdom fra alle kanter av landet — 
fra kretser der ungdommen hadde tak i sig til å lære noget ut 
over det som akkurat skulde hjelpe dem til å tjene levebrødet. 
I de to år jeg var i Jansons hus var der elever fra Østerdalen, 
Gudbrandsdalen, Telemark, Vest- og Sørland, Trøndelag, Sve- 
rige, Danmark og Island. 

For en utvikling å dele skolegang og dagligliv hele vinteren 
gjennem med så langfarende, kunnskapstørste ungdommer. Vi 
hadde bygdefolkemøter en gang hver måned — første onsdag 
hver måned, med hundreder av deltagere. Skolekaffelag hver 
14. dag, hvor elevene var verter og lærerne med familie og de 
familier, som hadde hjulpet til å reise skolehuset som gjester. 


Kirke og kultur. XXXIX. 40 

30—40 øres utlegg på hver av oss. Traktementet store tørre 
hveteboller og tynn kaffe. 

Fritz Hansen, en av våre lærere, hadde også bygget eget hus. 
Han var gift med Ingeborg Heftye. Hun kom like fra salon- 
gen og til høiskolelivet. Hun var så uvitende i husstell, at hun 
måtte lære av mannen sin å trakte te. «Fritz skal jeg ha koldt 
eller varmt vann på?» «Fritz, fløtegrøten koker over — enda 
jeg har lagt lokket på og strykebolten på lokket». Men Inge- 
borg Fritz Hansen vilde lære. Hun lærte av den dyktige tjene- 
stejenta si og blev så flink. Et fint og klokt menneske var 
hun. Når hjertelaget er det rette, er det det samme om ull 
eller silke dekker barmen. 

Per Bø, den unge storbonden var vel ikke vår lærer, men 
stadig med, og en morsom debatant. Han var i sin tid ball- 
kavaler på Lillehammer og litt av en kaksebonde. Men han sa 
om sig selv, at siden folkehøiskolen hadde ledet en nasjonal 
kristelig strøm inn i hans liv, blev hans verdimålere helt andre. 
Han blev en stor kraft innen bygdestyret i Gausdal. Mens 
Bruun og Jansons skole var på fløttfot, gav Per Bø den rum 
i sin saler i 2. etasje på Bø i hele to vintrer. Nikoline, kona 
hans sa: «Per, det ender nok med at vi selv må fløtte ut og de 
fremmede inn.» De mest fattige av de langfarende elever fikk 
bord og seng på Bø. 

Jeg må nevne litt om en av dem, Gudmundur Hjaltason — 
Island, 20 år. Han var kommet sig med et skib til Trond- 
heim og spurte sig der frem til Fr. Wexelsen, som sendte 
gutten videre til Per Bø og lærerne ved Vonheim i Gaus- 
dal. Han var lysende begavet og aldeles umiddelbar, strålende 
glad og lynende sint, og så forelsket; og i hvem — det gjorde 
han ingen hemmelighet av. En eldre mann sa til ham: «Hvad 
vilde du gjøre, hvis du møtte henne alene en dag?» «Å jeg 
vilde kisse hende». Han Gudmundur var nok finere enn som 
så — heller fin og blyg overfor sine mange tilbedte. Gudmundur 
lærte fort norsk men med en skarp og snurrig uttale. Kom i 
en fart igjennem en mengde litteratur — alle Séhakespeares 
f. eks. En gang Janson holdt foredrag! i Norgeshistorie og talte 
om Sigrid Storråde, begynte Gudmundur å knurre. «Nå da Gud- 
mundur?» «Å Sigrid Storråde brente sine friere inne, men hvad 
gjør kvinnene nu til dags? De brenner oss dipt inn i hjertet». 

Jeg må nevne litt mer om Gudmundur. Det tredje år av sitt 

Norgesophold reiste han til Askov i Danmark. Under de par 
år, han var der, var han i Sverige, England og Sønderjylland. 
Alt for å gjøre sig i stand til å bli lærer for ungdom på Island. 
Smått var det med penger, alt skulde spares på. Men samles 
skulde det på kunnskapene til bruk for det fattige mishandlede 
Island — den fjerde mishandlede, glemte bror, som har gitt 
oss vår eneste klassiske litteratur i Snorre — der om kunde 
han tale, så det gikk til hjertet. 

På Askov var i den tid — ottiårene — mange norske. De gikk 
ned til stasjonen for å treffe Hjaltason som kom fra Sverige. 
Han hadde kjøpt mange bøker. Dem bar han i et par bukser 
snurpet sammen i linningen med et ben over hver skulder. Jeg 
så ham tøfle inn i foredragsalen med tresko med halmvisker i, 
som han satte igjen ved katetertrappen. Han vendte hjem til 
Island og blev ungdomslærer og leder i mange år. 

Jeg hadde fra liten av hørt oplest av min far Arne, Synnøve 
og En glad gutt og hørt om dikteren med det lysende navnet, 
men aldri sett ham før i Jansons skolehjem i Gausdal høsten 
1876. Der gikk han i den store Solbakkesalen mellem de lærere 
jeg har nevnt — fru Drude Janson, som kunde få til strålende 
festaftener — fru Ingeborg Fritz Hansen og Karoline Bjørn- 
son, Bøfolket og vi elever. 44 år var han dikterkongen, — 
lysende vakker. Og som han så på en — så og så — ingen var 
for ubetydelig til å være undesøkelsesobjekt. «Jeg kan se på 
folk, om de har hatt en dåp», sa han — «se om de har mottatt 
de store inntrykk eller ikke. At der aldri har vært gjort inn- 
snitt i deres rå eller dovne selvsikkerhet eller likegladhet, at 
de aldri har vært gjennemrislet av beundringens selvløse glede, 
og ikke har tatt imot nye store tanker». 

Efter den første tid av samværet syntes jeg å måtte slå av 
på det inntrykk av guden eller helten jeg bar i mig av forfat- 
teren til de herligheter jeg hadde lest. Han var så hensynsløs. 
«Har nu De vært forelsket mange ganger?» Da ikke svaret til- 
fredstillet: «Ja det tjener Dem ikke til ære, om De ikke det 
har vært. De ligner et nybakt franskbrød.» Det var ikke noget 
morsomt, da vi hadde hørt om de innsnitt tankene og åndslivet 
skulde ha gjort på en. En gang han talte på bygdemøte på 
skolen, og der som vanlig var stapp fullt i de to saler, og han 
alt var kommet litt uti, sa han halvhøit: «Å ta og flytt Berte 
Grimstad. Jeg orker ikke tale med så mye kjøtt midt foran 

mig». Og snilde tykke Berte Grimstad måtte flytte sig til siden. 

En annen gang kom en kjent Lillehammermann og hilste 
like før møtet skulde begynne. Bjørnson var på plattformen. 
Sladderen hadde den gang gått om Sigurd Blekastad i Sell. 
Han skulde ha gjort assuransesvik. (Blekastad hadde vært 
stortingsmann, nu nærmet valget sig, og det gjaldt om å få 
styrtet ham. Blekastad hadde nogen år før som unggutt skre- 
vet offentlig fra ekserserplassen om officerene og fylla — han 
kom i fengsel. Bjørnson som bodde i Oslo, hadde bragt på det 
rene at det var sant det som unggutten hadde oplevd på Jør- 
stadmoen. Han holdt selv i sin vogn utenfor fengslet, da ung- 
gutten slapp ut nettop julaften. Blekastad kom til å være i 
Bjørnsons hus og blev de første par år derefter lærer for Bjørn, 
hans første lærer, og gift med Lina, som dere kjenner fra Bjørn 
Bjørnsons bok fra hjemlivet). Mens Bjørnson nu gikk og drev 
sammen med Lillehammermannen, så vi at han gav ham et 
puff bak i nakken, så han trimlet ned fra forhøiningen. Han 
hadde fortalt ryktene om Blekastad og assuransesviket. «Ved 
bare en snipp av sladret, kjente jeg lukta. Og slog til». — — 
«Det jeg elsker gjør mig glad, men varm og vred tillike». 

Fru Bjørnson måtte styre med sinnet, dempe, gjemme, dekke 
over — rive brev i stykker, han vilde ha sendt. «Men en gang» 
sa han «lurte jeg Karoline, — stod op om natten og skrev i bare 
skjorta og la det i postvesken, uten nogen visste om det». Til 
en kjent redaktør hørte jeg ham si: «Dere skriver ikke — men 
slenger om dere med en våt fille. Var det enda rent vatten den 
filla var dyppet i, men lortvatten er det». 

Jeg var deroppe som lærerinne for Jansons småbarn, som 
hushjelp og elev på skolen i to år. Janson bodde like ved Aule- 
stad, og jeg så Bjørnson omtrent daglig og hørte meget, da 
vi var der jevnlig efter aften. Det som slog en var Bjørnsons 
store godhet mot alle tjenere og undergivne. Husmennene 
skulde ha gode senger og rene lakener, spyttebakker. Gud 
nåde den som spyttet over. Skomarkerne satt der og sydde 
skaftestøvler til hans skogsarbeidere. «Han var sur og lei den 
husmannen, men jeg gav ham 30 daler og en ku og han blev 
som et annet menneske». Bakstekonen fikk en høst en daler 
dagen. «Men Bjørnstjerne — det var nok for en uke». Svar: 
«Marit frøs, — hun hadde det så leit i det ildhuset». 

De hadde det smått, da gården var kjøpt for lånte penger. 

Fru Karoline sa: «Jeg har ikke råd til å kjøpe et kjoletøi som 


— koster over to—tre daler». Fru Dikka Møller på Thorsø, Her- 


man Ankers søster, sendte henne ferdige kjoler. Jeg var der 
ofte og hjalp til å bøte og skjøte de gamle. De levde ytterst 
tarvelig med maten. Byggmelsgrøten av vann måtte alle ha 
til kvelds. En gang Bjørnson kom senere enn de andre, så jeg 
ham klaske grøten på hånden og op på tallerkenen. «Jeg spi- 
ser den vrang, for så er der ingen skorpe». Når gamlemannen 
fra Lunde kom, skulde klunkeflasken og mysosten frem. Om 
søndagskvelden var det ellers vanligst te — men så blev det 
den kvelden kokt skummet melk. «Men teen ikveld da Karo- 
line» sa Janson. «Nei», sa Bjørnson, «Karoline sier det blir 
så meget vind av te». Han trodde det. 

Bergljot — da 8 år — feiet trappen og vasket sin mors sove- 
værelse. Fruen malte over gulvene om sommeren 0g fikk efter 
flere år laget verandaen rundt huset og opgang til annen etasje 
fra et midtværelse nedenunder, så opgangen var varm. Hun 
var praktisk og en flink økonom. Bjørnson gav selv gjetene 
og hadde en særskilt frakk, da de kløv op på ham. Glad i alle 
dyr og all natur, vilde han at barna skulde bli det samme «til 
vekst av det gode og av vernetrangen i deres karakter». Men 
da den store bukk hadde stanget ut to fortenner på mor, da 
forlangte han den skutt. — Jeg kom derned en dag da hus- 
holdersken — en gårdmannsdatter fra Bleike i Fåberg — skulde 
stue de første grønne erter fra haven — og hadde gnidd ut 
jevningen på en terpentinskål! Bjørnson kom rasende ut i 
kjøkkenet, men da han så henne gråte, tok han hennes hode til 
brystet og klappet henne. — Stuepiken skyldte han for å ha 
lagt bort avisene for sig. Hun lå til sist på mørkeloftet og lette 
efter i gamle avishauger og gråt. Den som hadde funnet dem 
— efter selv å ha forlagt dem, kom selv og bad om forlatelse. 
Da jenten ikke orket svare, Så han: «Anne, kan De ikke tilgi mig, 
jeg får ikke ro, jeg kan ikke arbeide, hvis De er vond på mig». 

Vi ca. 30 piker som var elever på folkehøiskolen den ene vin- 
ter la sammen og kjøpte et skrivestell til Bjørnson. Han hadde 
jevnlig holdt foredrag på skolen. Dette skrivestell var sikkert 
enfoldig nok, vi hadde ikke mange penger nogen av 0S8. Det 
var stort og av sølvplett — 30 kroner. Og så hadde vi skrevet 
enda enfoldigere ned på et kort: «Fra Eli, Marit og Synøve 
og dem du vet». Men han tok så elskverdig imot det og sa: 
De piker ber vi ned til oss Karoline. De kan få danse på kjøk- 

kenet. Den kvelden kom da, og vi blev bedt om å være i stuen 
med lærerne eller leke i kjøkkenet. I det samme jeg kom inn 
i stuen sa Ingeborg Fritz Hansen: «Fritz er så vond på mig 
når jeg nøder folk til å spise». «Ja det er en skrekkelig 
skikk, udannet av vertinnen, og den mnødingen forutset- 
ter mangel på dannelse hos gjesten. Men jeg skal gjerne 
på kne be dig om forlatelse, men du er sint på mig i 14 dager 
når jeg har gjort dig imot». «Men Fritz, Fritz er du slik, og 
det mot den søte Ingeborg» sa Bjørnson. «Du burde nu tale 
smått om det» mente Fritz Hansen. «Det er den almindelige 
mening at du og Karoline ofte er uvenner». Men nu ropte og 
dundret han. «Karoline, Karoline, det er da sant at vi to aldri 
har latt solen gå ned over vår vrede». — Den ene historie løste 
den annen. — «Bjørnstjerne, — enn den gang du skrev Maria 
Stuart. Bjørn var nær 3 år og lå i gangen og skrek: «Mary 
Ann, Mary Ann». Og du tok ham i nakken, kastet ham inn 
til mig og sa: «Der har du denne Mary Ann din. Og gutten 
lå syk 2 dager efter». «Og du slog ned de høistammede rosene 
i haven. Der viste kvinnelisten sig» sa Bjørnson. «Om kvel- 
den stor forsoning. Da jeg spurte: Hvor kunde du allikevel 
det med rosene Karoline» svarte du: «Du kan da skjønne jeg 
slog bare efter de visne».» 

«Jeg har arven fra begge i mig» sa han, «fra min sterke, 
tause, lukkede far og min lyse milde mor med den alltid åpne 
tilgivende favn». Hun var av den begavede Nordråkslekt, 
hvortil komponisten hører. Hun var på Aulestad begge de som- 
rer jeg var der og fortalte oss mange morsomme historier om 
Bjørnstjernes barndom. «Å frue jeg skal magastøipe'n» sa 
barnepiken. (Henge ham i benene med hodet ned). «Ja våg 
å røre gutten om du tør». Da han så endelig blev frisk, sa 
fruen: «Der ser du, han blev frisk uten dine kunster». «Ja, 
men jeg magastøipte ”n jeg» sa jenta. En annen historie: 
Bjørnsons far, presten hadde forbudt gutten å stupe i elven og 
bade alene. Dette var i Kvikne. Men han gjorde det lel gang 
på gang. Så holdt presten ham i nakken under vannet lenge 
— enda blev gutten fristet til det samme en varm sommerdag. 
Da kom han flyende splitter naken med faren efter sig — inn i 
fjøset. Budeien, som var hans gode venn, tok gutten inn i en 
tom bås, brettet skjørtene som en kylllinghøne og sa til presten: 
«Kom og ta ham om du tør, sinnataggen». 

En gang en vårkveld på Aulestad fikk Drude Janson og I. Fritz 

Hansen ham til å lese Olavs bønn i Arnljot Gelline. Døren stod 
- oppe til verandaen bak ham og de fire tinderader lyste i solen. 
«Herre du kjenner vårt folk i dets innerste utspring — feiler 
jeg vel når jeg tror, de har herlige krefter? Herre forbarm 
dig — kast mig på bålet som ved, bare slektene tendes derved. 
La oss rope bønnlig til Herren idag, at når de gjelder et 
slag, fedrenelandet må eie folk, som litet vil veie, hvad der kan 
synes å seire, leire sig der, hvor de tror fremtiden gror.» Tå- 
rene trillet. «Det er herlig,» sa han som om det var en annens 
verk. 

En annen kveld talte han i peisestuen hos Janson om uni- 
verset, om himmellegemenes størrelse, gang, umåtelige tall. 
Sluttet med å si: «Husk på, dere er borgerinner ikke alene av 
Norge, men av Europa — av hele jorden. Ikke alene av jor- 
den, men av Melkeveien.» 

Samme vinter talte han på en misjonsfest i et skolehus i 
Gausdal, en god mil op i dalen fra Aulestad, om Grundtvig: 
Skildret hans kamp mot det farlige i å ville legge an på eks- 
amensfrukter i barneskolen, frukter som lettest vinnes ved å 
legge an på de hårde sjelelige evner, forstand og hukommelse 
og ved å negligere det dypeste i barnet: fantasi og følelse. 
«Alle de åndelige lik pugglesning i åndsfag har lagt efter 
sig.» Vi hadde våre klassiske sagn og vår historie — de 
var fremmed i folkeskolen — vi hadde våre eventyr fra folke- 
dypets vidd og lune, de stod leende utenfor skoledøren og fikk 
ikke slippe inn». Mens han var midt i det 7 kvarter lange fore- 
drag, kom to opvartningspiker med hvite forklær og store kaf- 
febrett uten videre trampende inn. Jeg satt på katetertrappen 
og hørte og så han bar sig ille. Han blev mishandlet i små 
forhold. 

Mellem de dype sneplogfonner under tindrende stjerner i 
knisterkulde gikk skoleflokken den drøie mil hjem. Bjørnson 
kjørte forbi oss i sin rød-betrukne spiss-slede. I flokken to 
som gikk og gråt av bevegelse og lovet sig selv som Arnljot: 
«Dette livet vil jeg leve med». 

—— 1923 om høsten reiste jeg op til Gausdal for ennu en 
gang efter mange år å se mitt ungdoms arkadien. Veien op- 
over de to mil fra Lilehammer var en skuffelse. Sykehus, sa- 
natorier, butikker med sirupstønner og kasser næsten over alt 


hele veien. Først ved Vonheim på Aulestad jord — vårt gamle 

skolested, kjente jeg mig. Løvtrær og gran var blitt store. Per 
Bøs bauta utenfor med Jansons ord hugget inn: «For folke- 
tanker som mann han slog, for lys som kunde med livet gro. 
For fridom funnen på fremste vakt — av kjærelik bunnen og 
Kristi makt». 

Forbi Næverfossen og skogen hever bygden sig. Bredt og 
mektig ligger Aulestad og Bø, Berge og Lundegårdene med 
Follebu gamle stenkirke øverst mot de blåhvite fjell. 

Jeg stod snart på tomten av Chr. Jansons hus. Nedenfor lå 
Aulestad med alle flaggstengene, hvor om sommeren de for- 
skjellige flagg vaiet eftersom hvad for landsmenn gjestene var. 
Det meterhøie termometer ut til gårdsplassen, ståltrådkoppen 
utenfor Bjørnsons sydvindu, der han la mat til fuglene. Veran- 
daen, hvor de spiste om sommeren. Gausa randt og blinket 
som sølv i høstsolen. Alt blev så levende. Her gikk dikteren 
Janson som den hvite Balder. Skulde jeg ligne Bruun med nogen 
i sagnhistorien, blev det vel Tyr, som stakk hånden i Fenris- 
ulvens gap. — På den annen side: Sjelden har jeg sett noget 
vakrere enn Bruun med sine småbarn på armen. Da kom ikke 
de sterke livskrav frem — som han satte til mennesker — og 
vel mest til sig selv. Der gikk Drude, Karoline Bjørnson, Kari 
Bruun, Nikoline Bø, særpreget på hver sin vis. Men først og 
sist Bjørnsons herlige skikkelse. Hans faste varme hånd, lyse 
blikk — en favn så åpen for alle lidende — nær sagt av hvad 
art lidelsen var, så full av livs-elsk til alle mennesker, all natur, 
livstilbedelse. Ved dette ene menneske gikk det op for mange 
at ånd er virkelighet. Å leve i hans nærhet daglig, det var vel 
å leve poesi. 

Tusener fikk ved dette liv, jeg har prøvd å tale om, del i 
megen ekte, ideel livsglede. Den gleden var med å skjerpe an- 
svarsfølelsen, øke tålmodet og trofastheten hos hver især, den 
gang det ringte til arbeidsdag for dem, arbeidet med de små 
opgaver som de blev satt til å løse, en her og en der — kanskje 
ofte i ensomhet og små kår. Ensomhet og små kår er ikke det 
verste. — Han sa engang: «De fortjener støtte alle disse som 
strider for det ideelle. Og vær ikke redde for å møte motstand. 
Husk at der det reiser sig noget stort av ånd, reiser det sig 
oftest noget av kjøtt midt imot». Mathea Trøften. 

Bjørnstjerne Bjørnson. Hjemmet og 
vennene. Aulestad-minner av Bjørn 
Bjørnson. Oslo 1932. H. Asche- 
houg & Co. 261 sider. 


Det er farlig med de storartede 
stemningsutbrudd hos anmelderne, 
de kan forlede en til å gjøre en 
bok urett når man efterpå leser den 
og finner at så morsom er den ikke. 
Særlig vil dette lett kunne hende 
en bok som Bjørn Bjørnsons, fordi 
den har den bygningsfeil at det 
morsomste kommer først. Men god 
er den allikevel. Den som ikke på 
forhånd kjenner Bjørnson ganske 
godt, vil vel kanskje ikke være riktig 
oplatt for alle de små-karakteristi- 
ske trekk. Så jeg tror ikke Bjørns 
bok akkurat er boken om B. B. for 
den yngre slekt. Men til gjengjeld 
kan man ha lest alt det som er skre- 
vet om og av Bjørnson og allikevel 
opleve ham i denne boken helt ny 
og frisk. Om en person hvis liv og 
tanker man kjenner næsten ut og 
inn, leser man jo aller helst nettop 
noget springende og spredt karak- 
teriserende, iallfall hellere det enn 
en ny «systematisk» fremstilling. 
I så henseende er Bjørns bok hen- 
rivende. Den er virkelig et dikter- 
verk. Han kan jo ikke ha notert 1 
dagbok alle samtaler og ytringer 
fra gutteårene; det han refererer 
av dialoger må være diktet av ham 
selv over en sann kjerne: situasjo- 
nen er gjenoplevet i sønnens sinn 


og derunder er farens replikker 
født akkurat i hans stil. Han kan 
ta faren så aldeles på prikken rik- 
tig, synes vi. Og det er ikke noget 
helgenmaleri han leverer; også 
bryskheten og en hel del andre ting 
får leve naturlig med i billedet. Jeg 
kan i det hele ikke skjønne de kri- 
tikere som snakker om at der er 
for meget sønnlig beundring, eller 
en bismak av den kjente Aulestad- 
dyrkelse. Så pass meget som der 
her er, skal der være. En sønn skal 
ha lov til å elske og ære sin far 
slik som Bjørn gjør i denne boken. 
Jeg finner ikke et eneste sted som 
er generende i så måte. Det er tvert- 
imot vakkert. Og jeg synes det er 
grunn for alle oss andre som Jo 
uten undtagelse har skadefrydet oss 
en og annen gang med ehikane-hi- 
«torier om Awulestad og dikterbarna, 
til nu å se det hele fra barnas side 
og å få de beste anekdotene avlivet. 
— Hvad blir der ikke kastet av 
smuss på en slik offentlig mann som 
B. B. i livets løp! 

Nytt stoff til biografien av Ba. Bi 
er der litet av. Om den religiøse 
krise får vi ikke noget saklig nytt. 
Det er av annen-klasses verdi det 
som berettes om dette livsavsnitt. 
Der er en del her som jeg skulde 
ønsket litt annerledes avstemt. Men 
ellers er boken hensynsfull i alle 
deler. Jeg synes det er en edel bok. 


Eivind Berggrav. 

Kontrapunkt. Roman av Aldous 
Huxley. Oversatt av Ebba Sparre 
Nilson. Oslo 1932. H. Asche- 
houg & Co. 


Det er en pussig teknikk: scenene 
begynner når personene alt er midt 
inne i noget; de slutter uten at der 
er blitt nogen avslutning. Og så 
varer det lenge før vi får disse per- 
nene igjen. Det minner om en dreie- 
scene, hvor mange skueplasser er 
gjort ferdig og kommer frem uten 
bestemt tur. Det kan til tider virke 
forvirrende på leseren. Men det er 
kjempemessig godt gjort av forfat- 
teren. For helhet blir der til slutt 
ut av det. 

Hvad vil forfatteren? =Skildre 
alt slags engelsk-europeisk menne- 
sketilværelse i «moderne» stil. Både 
kadavere og friskt kjøtt. Der er et 
par ektefolk så sundt knadd at de 
kunde være fra livets morgengry, 
og der er rene sump-vesener, lidder- 
lighetsdyr av =raffimentsutgaven 
1932. Hvor er forfatterens sym- 
pati? Allesteds! Han er en rund- 
brenner eller rettere: han har fiske- 
blod; han bare noterer sig alt og 
lar det være ekte i sitt slags. Der 
er ingen grenser for hvad han har 
tatt med, det hele er en orgie i drif- 
ter og skjebner og ondt og godt. 
Men når han skildrer lemlestelsen 
av den. myrdede kvinne-jegers 
kropp, går han for vidt. Han frem- 
kaller vemmelsen, den rent fysiske 
motbydelighet hos leseren. Kanskje 
forfatteren har ønsket nettop dette? 
Er det denne vemmelse han vil ha 
utbredt over leserens sinn, over hele 
bokens miljø? Jeg vet ikke. Mo- 
ralist er han neppe. Snarere fa- 
talist, neutral, — en Pilatus, bare 
uendelig meget mer begavet. Det for- 
ferdende er den tanke: har han rett? 

Er det dit vi er nådd? Så er det 
vel bare Untergang des Abendian- 
des vi har å forberede oss på? For- 
fatteren svarer med et skuldertrekk. 
Hamn har ikke forsverget noget. Han 
har bare sagt: se! 

Det er vel helt forskjellig hvor- 
dan slikt virker. Jeg vilde si: det 
er en moralsk bok. Men selvfølge- 
lig kan den virke sterkt umoralsk. 
I ale fall er den blendende, jeg vil- 
de ikke si: genialt gjort, men vir- 
tuosmessig, i gigantisk format. 


Eivmd Berggrav. 


Dansk sensasjon. 


Ordet. En nutidslegende. Skuespill 
i 4 akter av Kaj Munk. Kjøben- 
havn 1932. Nyt nordisk forlag. 


Hele Danmark er optatt av dette 
skuespill. Betty Nansens teater har 
spillet det uavbrutt fra august til 
desember. Folk fra landet leier fel- 
les-biler og reiser inn for å se det. 
Forfatteren er prest over 1 Jylland, 
har vært det i nogen år. Han had- 
de en sukeess av de sjeldne ifjor 
på det kongelige teater med et hi- 
storisk drama: Cant. Dette gav stø- 
tet til at det eldre arbeide, Ordet, 
blev tatt op. Som dramatisk kunst 
er det førsterangs, man glemmer 
helt at det er dikt og teater, der 
finnes ikke en litterær glose, ikke 
en uekte vending; det er bare som 
om livet selv er grepet på fersk 
gjerning: 

Efter de oplysninger forfatteren 
har gitt i intervjuer forstår man at 
det hele er skrevet i en stor og sterk 
følelse, utløst ved det første preste- 
års fortvilelse ved å opleve «dø- 
dens brutalitet mot mennesker jeg 
holdt av.» Det speiler et ungt hjer- 
tes tvekamp med døden. Og her 


BIT TE RIASTUER 


kommer da kristentroen til ham og 
sier: Der er jo ingen død. Han tar 


- det bokstavelig: vi er i Kristus så 


sterke at troen kan opvekke døde. 
Fordi dette regnes som vanvidd, lar 
han en sinnssyk representere troen. 
Gjennem den forstands-forstyrredes 
munn taler så Kristus. Og da døds- 
fallet i familien har rystet den 
sinnssyke mann til dybdene og har 
gitt ham forstanden tilbake, behol- 


- der han troen og gjør underet. 


Midt inne i dette problem-drama, 
som bevisst er laget i parallell med 
Over Æivne, bare med motsatt ut- 
gang, er så innleiret et annet, et 
folkelig-kristelig skuespill, hvor de 
tre tidens typer: grundtvigianisme, 
indremisjon og kirkelighet optrer i 
hverdagsdrakt og alle tre blir ram- 
met i blinken. Retnings-hovmotet 
blir avsløret, men der skjer også en 
forsoning som er likeså enkel som 
gripende, og som er hele stykkets 
eneste virkelig kristelige moment. 

Problem-dramaet er efter mitt 
skjønn i all sin glans mislykket. Der 
er noget oprørende i det. Estetisk- 
emotionelt er det brutalt (4. akt), 
logisk er det uklart, kristelig er det 
dynamitt. Munk håner ethvert evan- 
gelisk syn, som ikke lar troen være 
mirakel-makt. - Det skjer med glim- 
rende, skjærende vidd. Det er som 
om han setter hele livet som inn- 
sats, — og så sager han i ekstase 
den gren av som han selv sitter på. 
Den tro som ikke i 1932 kan op- 
vekke en død er en papir-tro! Han 
tar all kristelig verdi inn i stykket, 
levende, herlig — og alt brennes til 
aske. Bare den vanvittige har tro- 
en, for han tror på miraklet og gjør 
det. Dette må da være den groveste 
forfalskning av kristentro! 

Men det skjer under en slik for- 

virring, en slik følelses-rumstering 
at vi blir grepet. Og så tror nogen 
at denne grepethet er verdifull, ja 
de sier: aldri har ordet vært for- 
kynt så sterkt i Kjøbenhavn i denne 
tid som nu på Betty Nansen-teatret ! 
Da den døde reiser sig av den åpne 
kiste midt på scenen i 4de akt, grøs- 
ser jo alle, lommetørklædene kom- 
mer frem, folk er genert ved å lyset 
i salen så snart efter blir satt på. 
Der klappes ikke, for det har vært 
«som i en kirke.» — Skal vi da trøste 
oss med at folk som er blitt nerve- 
skaket ikke tenker? I virkeligheten 
er tilskuerne nettop i den tilstand 
av hjelpeløshet som drev den med- 
lidende unge prest til å skrive sitt 
stykke. De griper efter fantomet, 
fordi de ikke tør lite på troen. De 
griper efter kjødets seier fordi de 
ikke tror på åndens. For dem som 
tenker over det hele, må «Ordet» 
være en langt verre dom over all 
kirstentro enn Bjørnsons Over 
Ævne. Et nederlag som Sangs kan 
troen bære, ja vokse på; en seir 
som Munks må troen sprenges på. 

Men makeløst flott gjort er det 
hele. At teatret er falt i fristelsen 
til å karikere for meget, er sørge- 
lig. Og at den vanvittige Johannes 
er gitt hel og holden Kristus-maske, 
er vel ikke forfatterens skyld. Men 
det øker uhyggen. 

Stykket kan godt opleves ved 
blott lesning. 

Eivind Berggrav. 


Og nu venter vi på skib. Roman 
av Marcus lauesen. Gyldendal, 
Kjøbenhavn. 


Om man finner denne romanen 
kjedelig eller ikke, vil formentlig 
være en temperamentssak. Imidler- 

tid har den — til tross for at for- 
fatteren er «ny» — oplevd 25 op- 


lag (38000 ekspl.), så der må være 
mange den passer for. Dens origi- 
nalitet ligger deri at den bare skild- 
drer et gammelt menneske, så å si 
efter at hennes liv er avsluttet. De 
yngre er bare statister, og de nød- 
vendige krydderier av erotikk og 
selvmord er bagateller som forfat- 
teren derfor ikke gjør noget større 
ut av. Han tilsikter ikke på den 
måte å få gjort boken spennende. 
Han vil bare stramme situasjonen 
omkring den gamle dame for at hen- 
nes trekk skal bli levende for oss. 
Man kan si hvad man vil: den som 
har lest boken, husker for fremtiden 
denne skikkelsen. Det er en grande 
dame, men med en primitiv urkraft, 
jeg fristes til å si: en hedensk ur- 
kraft. Natur, livsforhold, barn, er 
altsammen bare oplevet i hennes 
senesterke kroppsgemytt. Men det er 
sett slik i detaljer at det alt sam- 
men står. Der er ingen rød tråd i 
boken, derfor er det vel den sies å 
være langtrukken. Men der er et 
rødt punkt i den. Og dette punk- 
tet vokser stadig. Heri ligger bo- 
kens egenart og dens kunstnerisk- 
menneskelige originalitet. 
Eivind Berggrav. 


Den signede dag. Roman av 0. E. 
Rølvåg. Aschehoug 1931. 315 
sider. 

Jeg ser der er kommet en ny bok 
av Rølvåg iår, men den er skrevet 
1920, så hans forfatterskaps siste 
blomst er allikevel Den signede dag 
som kom ifjor. Det har vært un- 
derlig å følge utviklingen av den 
serie bøker som begynte med land- 
namstiden og prerien («I de dage») 


Redaktørens adresse: 

og som nu er endt med skildringen . 
av norskhetens åndenød i engelsk- 
hetens favntak. Til å begynne med 
var det nasjonal historie på roman- 
bund; nu til sist er det næsten bare 
roman med nasjonal problembunn. 
For mig står det slik at første og 
siste bok er de beste i hver sit slags. 
«Den signede dag» er fyllt av et 
ekteskaps brytninger — med motset- 
ningen katolsk-protestansk som sin 
uro-nerve. Jeg synes det er brilliant 
gjort. Rølvågs fantasi kan være 
krasst realistisk nettop i små intime 
detaljer som brenner sig fast i en. 
Her ser man den almindelige manns 
«lutherdom», her ser man konfesjo- 
nenes konflikter i kjøkken og 1 kam- 
mes. Mon vi på vårt sprog har 
noget mere drastisk om dette emne? 
En sak for sig blir så ekteskapet; 
det ryker ikke så meget på tros- 
konflikten som på tros-vanenes sam- 
menstøt. Slik som de to sårer hver- 
andre! Må gjøre det! Vi holder 
avvekslende med den ene og den an- 
nen, vi dømmer dem efter tur som 
den eneste skyldige. Alt det men- 
nesker kan finne på til å stikke 
hverandre i hjertet med! Der går 
som en gråt gjennem hele boken. 
Lysningen er der i mors skikkelse, 
det vil si den stille lidelses, trofast- 
hetens, det nøkternt varme hjertes 
legemliggjørelse. 

En smertelig velsignet bok, et bil- 
lede av ham som skrev den og døde. 
Han kjempet med bitterheten og 
med livets brutalitet alt imens han 
stirret mot den signede dag, kjær- 
lighetens dag. 

Rølvåg var som dikter en blottet 
nerve. Den vil vedbli å skjelve i 
alle oss som den gav del i sin sitren. 


Eivind Berggrav. 


Tromsø. 

